نووچە نێت | ڕاستگۆیی بێ لایەنی| ماقوڵ نییە حکومەت بەو هه‌موو هێزەوە نەتوانن کەسێک دەستگیربکەن کە دووکچی خۆی کوشتووە\nماقوڵ نییە حکومەت بەو هه‌موو هێزەوە نەتوانن کەسێک دەستگیربکەن کە دووکچی خۆی کوشتووە\nJanuary 2021 21 - 13:15:38\nدانا شوانی، مامۆستای زانکۆ لە گفتوگۆیەکی نوچە باس لە کۆمەڵێک هۆکاری توندوتیژی دەکات، بە تایبەت لە دۆخی کۆمەڵگەیەک دەکات کە شەڕ و نا ئارامی سیاسی و ئابوری تێدابێت. بەرای ئەو پێویستە کار لەسەر هۆکارەکانی توندوتیژی بکرێت و حکومەت پلان و دام و دەزگای تایبەتی بۆ ئەم مەبەستە هەبێت.\nنوچەنێت: توندوتیژی لە کۆمەڵگەیەک کە شەڕی تێدابێت، بەراورد بە کۆمەڵگە ئارامەکان چۆنە؟\nدانا شوانی: لە کۆمەڵگەیەک کە شەڕی تێدایە لەگەڵ کۆمەڵگەیەک کە شەڕی تێدا نییە دۆخ و ئاستەکانی توندوتیژی جیاوازن، توندوتیژی لەکۆمەڵگەیەک کە شەڕی تێدابێ نائارامی لە کەسایەتییەکاندا دروست دەبێ، لە کوردستان کاتێک کە دۆخی دارایی، کۆمەڵایەتی و سیاسیمان نائارام دەبێ جیاوازییەکی زۆرە لەگەڵ ئەوکاتەی کە کۆمەڵگە ئارامە.\nئەگەر توندوتیژی بەرمەبنای رەفتارێکی تایبەتمەند وەربگرین لە توندوتیژییە سیاسییەکانیش بەهەمان شێوە، بۆ نمونە کاتێک دۆخی سیاسی تورکمانەکان نائارام بێ زۆرترین توندوتیژی بەرامبەریان دەکرێ، بەڵام کاتێک دۆخە سیاسییەکەیان باش دەبێ ئەو توندوتیژیە رەمزی و جەستەییەی بەرامبەریان دەکرا، گۆڕانکاری بەسەردادێت.\nئینجا ئەگەر ئەوە بێنینەوە بۆ توندوتیژی کۆمەڵایەتی، شۆڕدەبێتەوە بۆ توندوتیژی خێزانی و ژنان و منداڵان زۆرترین توندوتیژیان بەرامبەردەکرێت.\nنوچە: رەهەندەکانی توندوتیژی جیاوازن، ئایا رەهەندی ئاینی، سیاسی، یان ئابوری بەهێزترە؟\nدانا شوانی: هەموویان بەرێژە و قۆناغی جیاواز بەشدارن، بەپێی ئەو توێژینەوانەی پێشتر هەمان بووە لە هەندێ جۆری توندوتیژی رەهەندی ئاینی هۆکار بووە، هەندێکی تر سیاسی و هەندێکی ئابوری بووە. بۆ نمونە لە بابەتی خەتەنە رەهەندە ئاینییەکە کاریگەرە.\nلە کایەی سیاسی، کاتێک ململانێ لەنێوان سیاسییەکان پەرەدەسەنێ ژنانی ناو حزبەکان رووبەرووی زۆرترین توندوتیژی دەبنەوە، رەنگە ئەم توندوتیژییە رەمزی یان بە قسە یانیش بە تەلەفۆنێک بێت.\nنوچە: پیاوی کورد بۆچی توندوتیژە؟\nدانا شوانی: لە کۆمەڵگەدا زۆرجۆر توندوتیژیمان هەیە، یەکێک لە جۆرەکانی توندوتیژی دژی ژنانە. ئەو هۆکارانەی کە وادەکەن پیاو بەرامبەر بە ژن توندوتیژ بێ هەمەچەشنن، هەتا به‌گوێره‌ى شوێن و جێگەی كۆمه‌ڵایه‌تی و پانتایی كۆمه‌ڵایه‌تییش گۆڕانی به‌سه‌ردا دێت، چونكه كه‌سایه‌تی مرۆیی هه‌مه‌چه‌شنمان به‌گوێره‌ى په‌روه‌رده‌ی فه‌رمی و نافه‌رمی هه‌یه، هه‌روه‌ها پرسی پێگه‌یاندنی كۆمه‌ڵایه‌تیی مرۆڤ به‌گوێره‌ى خێزان و كولتوور و ورده كولتوور گۆڕانی به‌سه‌ردا دێت.\nنوچە: بەڵام بەشێک لە پیاوی کورد لەگەڵ ژینگە، لەکاتی شوفێری لە سڵاوکردنیش توندوتیژە. واتە لە دیمەنە گەورەکەش توندوتیژە. نەک تەنیا بەرامبەر بە ژن و منداڵ؟\nدانا شوانی: ئەمە هۆکاری هەیە. بە درێژایی مێژوو پێگەی ژن لە چوارچێوەیەک و پێگەی پیاو لە چوارچێوەیەک دانراوە. کاتێک گۆڕانکاری لە کۆمەڵگە روودەدات بەهاو نۆرمەکانیش دەگۆڕدرێن. کلتورو وردەکلتورەکانیشمان دەگۆردرێت. بۆیە هەزمکردنی ئەم گۆڕانکارییانە زۆر زەحمەتە. لەم دۆخەدا توندوتیژی زۆردەبێت دواتر دێتەوە خوارەوە. واتە رێژەکە بەپێی قۆناغ دەگۆڕدرێت. لەم قۆناخە ئەگەر واقیعی بین بەپێی ئەم بارودۆخەی کە هەیە رێژەکە زۆر نییە.\nدەبێ بزانین کۆمەڵگە کۆمەڵێک نۆرم وکولتورو بەهای تازەی قبوڵکردووە، بەڵام لە هەندێ خێزان و لای هەندێ کەس هێشتا ئەو نۆرم ورده کولتورە تازەیە و تەواو نە چەسپیوە، پێش ساڵی ٢٠٠٣ زیاتر ژنانی مەسیحی پانتۆڵیان لەپێ دەکرد، بەڵام ئەو کەسانەی کە جاران پانتۆڵیان بۆ ژن قبوڵ نەبوو ئێستا خوشک و دایکی ئەوانیش پانتۆڵ لە پێ دەکەن. لەبەرئەوەی ئێستا واقعی کۆمەڵایەتی جیاوازە، هەندێ خێزان پێیان ئاساییە ژنەکانیان شەوان بڕۆنە دەرەوەرە بەڵام بەشێوەیەکی گشتی قبوڵنەکراوە، مەرج نییە دەساڵی دیکە ئەم کلتورە وا بمێنێتەوە. تێڕوانینی خەڵک بۆ ئەمە دەگۆڕدرێت.\nنوچە: کاتێک ئێمە باسی گۆڕینی نۆرم و بەهاکان دەکەین، لە ناو هەندێ خێزاندا رۆیشتنە دەرەوەی کچەکانیان بەشەوان ئاساییە بەڵام هەندێ خێزانیش ژن دەکوژن، نمونەی ئەوە مانگی رابردوو باوکێک دووکچی خۆی کوشت کە تەمەنیان(١٧ و ١٩) ساڵبوو. ئەوە چۆنە؟\nدانا شوانی: توندوتیژییەکان لە شارێکەوە بۆ شارێک لە قەزایەکەوە بۆ قەزایەک گۆڕانکارییان بەسەردادێت.\nنوچە: مەگەر روبەری هەموو کوردستان چەندە؟ دووری نێوان سلێمانی و چەمچەماڵ چەندە؟ بۆچی لە سلێمانی دۆخی ژن بەرەوپێشچوونی هەیەو لە چەمچەماڵ ژن دەکوژرێت؟\nدانا شوانی: کۆمەڵگەی مرۆیی کۆمەڵێك کولتوری هەیە هەر ناوچەیەک کولتورو وردە کولتوری خۆی هەیە. بەهای ماددی و ناماددی هەیە، هەر خێزانێکیش کلتورورو- وردە کلتور و بەهاو نۆرمی تایبەت بە خۆی هەیە.\nشتێک هەیە لە کۆمەڵناسی پێی دەگوترێت کارلێکی کولتوری، کارلێکی کولتوری واتە هاتوچۆی زۆری نێوان شارەکان، ژن و ژنخوازی … لە کوردستان، هاتوچۆی نێوان شارەکان زۆر کەمە، ئەوەی هەیە بەپێی پێویستییە نەک گەشتیاری و ژیان.\nئێستا کچانی سلێمانی به‌رێژه‌یی ئامادەنییە لە هەولێر هاوسەرگیری بکات، کچانی هەولێریش بەهەمان شێوە. بۆ ناوچەکانی تریش ئەمە راستە، من خەڵك دەناسم جلی مۆدەی لەبەربووە بەڵام کە لە شارێکی تر هاوسەرگیری کردووە ناچاربووە ئەو کلتورو وردە کلتورەی هەیبووە وازیلێبێنێت لە جل و بەرگەوە تا کۆتایی، بابەتی توندوتیژیش بەهەمان شێوەیە.\nبۆ نمونە خەتەنەکردنی مێینە لە دهۆک بوونی نییە، بەدرێژایی مێژووی کۆمەڵگەی کوردی کولتورێک بەرهەم هاتووە، لەوێ یاسا و ئاین کاریگەری نەبووە، بەڵام ئەگەر بۆ هەمان بابەت بێینە ناوچەکانی تری کوردستان جیاوازە، لە شاردا کولتور جیاوازە تا دەرەوەی شار ئەگەر هەشبوو جۆرەکانی دەگۆڕدرێ بۆ نمونە توندوتیژی ئەگەر لە شارەدا رەمزی بێت لە قەزاو ناحیەکان فیزیکییە.\nواتە تێکەڵاوی کولتوری کەمە، هۆکارێکی تر ئەوەیە کە رێکخراوەکانیش زیاتر لە سەنتەری شار کاردەکەن ناڕۆنە دەرەوە بۆیە گۆڕانکارییەکان لە دەرەوەی سەنتەر سستە.\nنوچە: ئایا تەکنەلۆژیا نەیتوانیوە گۆڕانکاری لەم ناوچانەدا دروست بکات؟\nدانا شوانی: ئێمە کۆمەڵێک ئامرازمان هەیە بۆ گۆڕانکاری یەکێک لەوان تەکنەلۆژیایە، بەڵام ئەوەش زۆر کاریگەر نییە، داتایەکمان هەیە زانیاری بدات لەسەرئەوەی ئایا کچ و ژنی قەزاو ناحیەکان دەتوانن تەکنەلۆژیا بەکاربێنن؟\nنوچە: بەڵام پیاوەکان هەموویان بەکاری دەهێنن.\nدانا شوانی: مەرج نییە ئەوانەی تەکنەلۆژیا بەکاردێنن دیدگایان بەرامبەر کۆی کایەکانی ژیان بگۆڕدرێ، چونکە مەسەلەکە مەسەلەی کولتورییە و پەیوەندی بە کۆی کولتورەوە هەیە. مەرج نییە کەسێک کە تەواوی تەمەنی بەوە پەروەردەکراوە کە ژن دەبێ چێشت لێبنێ و لەماڵەوەبێ، بە دووپۆستی فەیس بوک بگۆردرێت. راستە کاریگەری هەیە بەڵام دیارە کاریگەرییەکە قوڵ نییە.\nنوچە: بەپێی داتاکان زۆرترین رێژەی تەڵاق بەهۆی تەکنەلۆژیایە. ئایا کاریگەرییە نەرێنییەکە زیاترە؟\nدانا شوانی: بابەتەکە رێک ئەوەیە. تەکنەلۆژیا کاریگەری هەیە بۆئەوەی رێژەی توندوتیژی زیادبکات نەک گۆڕانکاری کولتوری رووبدات. پیاو هەیە هەر ئامادەنییە هاوڕێکانی ژنەکەی پیاو بن. دەیان کەیسم هەبووە لەسەر یەک نامە یان یەک تەلەفۆن کە بە هەڵە هاتووە، کێشەی بۆ دروستبووە، کەواتە تەکنەلۆژیا نەیتوانیوە تێڕوانینی ئەو کەسە بگۆردرێت لەگەڵ ئەوەی هەموومان تەلەفۆن و نامەی بەهەڵەمان بۆ هاتووە.\nماقول نییە نامەیەک دەتەوێ بۆخێزانتی بنێری بەهەڵە بۆ کەسێكی تر بڕوات بتکوژن، بەڵام ئێستا ئەمجۆرەی توندوتیژیش کەم بووەتەوە ئەگەر بەراوردێک بکەین لەنێوان پێنج ساڵ پێش هاتنی داعش، کچ هەبوون وێنەی خۆیان لە فەیس بوک دانەدەنا بەڵام ئێستا هەیە. کچ وێنەی خۆی و باوک و کەسوکاریشی دادەنێ. توشی کێشەش نابێ چونکە ئێستا دیدگای خەڵك گۆڕاوە، نەوەی دواتر لە سۆشیال میدیا زۆرکراوەترن، تیکتۆک تۆڕێکی کۆمەڵایەتییە تەنیا مۆسیقاو گۆرانییە بۆ کات بەسەربردنە، نیو کاتژمێر سەیری بکە دەبینی کە نەوەی دوای دووهەزار ئازادییەکی تەواو رەهاتریان هەیە لە نەوەی پێش خۆیان.\nدایک و باوکانیش بەرەبەرە خەریکن خۆیان لەگەڵ ئەم دنیا تازەیە دەگونجێنن چونکە واقیعی کۆمەڵایەتییە، ئەمە پەیوەندی بە ئاستی ئەم گۆڕانکارییانەوە هەیە کە لە خێزانەکاندا روودەدەن. نەوەی ناوەڕاستی هەشتاکان بۆ دواوە گرنگیان بە کاردابەش کردن داوە لەناو خێزانەکانیان ، بەڵام هەندێ ماف و ئەرکیش هەیە گۆڕانکاری بەسەردا نەهاتووە.\nنوچە: ئەو توندوتیژیەی کە ئێستا ئەنجام دەدرێت چەند پەیوەندی بە مێژووی پیاوی کوردەوەهەیە؟\nدانا شوانی: ئەو دیدگایەی کە پێیوایە پێشتر ژنی کورد، ئازاد یان ئازاد نەبووە، دەقیق نییە، چونکە دۆخەکان بەپێی قۆناخ گۆڕاون خۆئەم ئازادییەی لە ئەوروپا هەیە بەخۆڕایی و بە دوورۆژ دەستنەکەوتووە. توندوتیژییەکان لە قۆناخێک بۆ قۆناخێک دەگۆڕدرێن. کاتێک گۆڕانکاری لە کۆمەڵگە روودەدات رەفتار و کارلێکە کۆمەڵایەتییەکانیش گۆڕانیان بەسەردادێت. ئەم پرۆسەیە لە شار خێراترە. هەتا تێگەیشتنی کولتوری لە عەینکاوە بۆ ناو هەولێر یان لە گەڕەکێك بۆ ئەویتر جیاوازە.\nنوچە: پێش شەڕی داعش، زۆر گۆڕانکاری لە دۆخی ژن ئەنجامدرا. کۆمەڵێک یاسا هەموارکرانەوەو یاسای نوێ و باش لەبەرژەوەندی ژن دانران، هەروەها دەزگا و دامەزراوەی تایبەت دامەزران وەک بەڕێوەبەرایەتییەکانی بەرەنگاربوونەوەی توندوتیژی دژ بە ئافرەتان. بۆچی ئەمە وەستا یان پاشەکشێی کرد؟\nدانا شوانی: توندوتیژی بەهەموو جۆرەکانییەوە ئەوکاتە زیاد دەبێ کە دۆخی سیاسی و ئابوری تێکدەچێ، ئێمە لە یەک کاتدا هەم دۆخی سیاسیمان تێکچووە هەم دۆخی ئابوری، دەکرێ لە هۆکارەکانی توندوتیژی بن، ئێستا کێشە تەندروستییەکەش هۆکارە بۆ زیادبوونی توندوتیژی، بۆنمونە کەسێک شەش مانگ بەهۆی ئەم دۆخە تەندروستییەوە بێکاربێ دواتر ناتوانێ خێزان بەڕێوەبەرێت. بەرەبەرە کێشەکان زیاددەبن، حکومەتیش پێڕاناگات کێشە سیاسی و ئابوری یان کۆمەڵایەتی یان سیاسییەکان پێکەوە چارەسەر بکات، پێش ساڵی٢٠١٤ لەبەرئەوەی سەقامگیریەک لە دۆخی سیاسی و ئابوری هەبوو زۆرترین سەرنج لەسەرئەوەبوو، کە یاساکان چۆن بگۆڕدرێن هەروەها گرنگی بەکاری رێکخراوەکان دەدرا. ئێستا کێشەکانمان بە جۆرێکی ترە و ئەولەویەت گۆڕدراوە، لەجیاتی کوشتنی ژن ببێتە بابەتێک ئەنجومەنی وەزیران بۆی کۆبێتەوە، بۆ ئەوە کۆدەبنەوە کە چۆن دەتوانن لە ماوەی مانگێگکدا موچە دابەش بکەن.\nنوچە: کەواتە لە دۆخی ناسەقامگیر پرسی ژن لە ئەولەویەت نامێنێ؟\nدانا شوانی: بەڵێ، لە هەموو شوێنێکیش وایە ئەولەویەت بەپێی دۆخی سیاسی و ئابوری دەگۆردرێت.\nنوچە: بەپێی زانستی کۆمەڵناسی، کۆمەڵگەی دوای شەڕ چەند کاتی پێویستە ئەگەر بە نزیککردنەوەش بێت تا کاریگەرییەکانی شەڕ لەم وڵاتە کەم بێتەوە؟\nدانا شوانی: هیچ پێوەرێک نییە بۆئەوەی پێمان بڵێت، کۆمەڵگە لەدوای دۆخی شەڕ چەند کاتی دەوێ بۆ ئاساییبوونەوە، بەڵام بە تێپەڕبوونی کات ئەم کایانەی کە پێویستن زووتر ئارام دەبنەوە وەک ئەولەویەت، لەبەرئەوە توندوتیژی خێزانی لە کوردستان کە لە ئەولەویەتدا نییە درەنگتر ئارام دەبێتەوە. بەراورد بەکایەکانی تر. کایەی ئابوری و سیاسی ئەولەویەتی زیاترە لە کایەی ئازادی و توندوتیژی، بەڵام بۆی هەیە کە کۆمەڵگە لە دۆخی گۆڕانکاری بەردەوامدایە توندوتیژیەکان لە کوشتنەوە بگۆڕدرێت بۆ دەستدرێژی، وەک ئێستا دەستدرێژی بۆسەرمنداڵ زۆرە یەک لە هۆکارەکانیش چاولێکەرییە، لەبەرئەوەی یاساکان یاسای توندوتۆڵ نین بۆ سزادان، ئەوکەسانە سزای توند وەرناگرن کە توندوتیژی ئەنجام دەدەن، بۆنمونە ماقوڵ نییە حکومەتی هەرێم بە شەشسەد هەزار پێشمەرگەو ئاسایش و هێزی ناوخۆ، لە وڵاتێکی سێ چوار پارێزگایی نەتوانن کەسێک دەستگیربکەن کە دووکچی خۆی کوشتووە. بۆیە کەسێکی دیکەش کە کچەکەی رەفتارێک بکات لەگەڵ بەهاو رەفتارە بنەڕەتی و باوەکانی خۆی نەگونجێ دەیکوژێت و لە سزای یاسایش ناترسێت.\nنوچە: پێتوایە لایەنی جێبەجێکار یەک لە هۆکارەکانی بەردەوامبوونی توندوتیژی کۆمەڵایەتییە؟\nدانا شوانی: بەڵێ، کاتێک یاسا سەروەری و کاریگەری زیاتر بوو بەرەبەرە توندوتیژی کەم دەبووەوە، چونکە بونیادی کەسایەتی مرۆڤ بونیادێکی شەڕانییە، ئەمە بۆ هەموو تاکێک لە هەموو نەتەوە و کۆمەڵێک راستە، ئەوەی رەفتاری کۆمەڵایەتی تاک رێکدەخات یاسا، پەروەردە و دینە. پەروەردەی فەرمی کوردی تەنها فێرکردنە لایەنە پەروەردەییەکە گرنگی پێنادرێت.\nلە کۆی ٨ هەزارقوتابخانە ٦ هەزاری توێژەری کۆمەڵایەتی تێدانییە، ئەوەی تێیدایە کۆمەڵێک چوارچێوەی هەیە بۆکارکردن. کۆمەڵێك داتامان هەیە، کە ئەو قوتابخانانەی کە توێژەری کۆمەڵایەتی تێدایە هۆکارن بۆئەوەی رێژەی خۆکوشتنی کچانیان کەم بێتەوە، هەروەها رێژەی وازهێنانی کوڕوکچانیان لە قوتابخانە کەم بێتەوە. هەندێ توندوتیژی کە لە قوتابخانەکان هەبووە وەکو لێدان و جنێودان کەم بووەتەوە. واتە کێشەی کۆمەڵایەتی یان توندوتیژی لەم ٢هەزار قوتابخانەیە کەم کراوەتەوە. بەڵام ٦ هەزارقوتابخانە هەیە کە هەر توێژەری نییە، کەواتە لایەنی پەروەردەیی کێشەی زۆری تێدایە، کاتێک پەروەردەی فەرمی لە لاوازبووندایە، رێژەی توندوتیژی ژنان زیاد دەبێت.\nنوچە: ئەی مزگەوت و حزب ئێستا کەناڵی پەروەردەیی نین؟\nدانا شوانی: ئێستا مزگەوتەکان ئەو وەزیفەیان لێوەرگیراوەتەوەو قوتابییان نییە.\nنوچە: بەڵام ئێستاش لە هەندێ مزگەوت وانەی ئاینی هەیە، ئەگەر بە فەرمیش نەبێ هەروەها لە هەندێ ماڵ و حوجرەش بەم شێوەیە؟\nدانا شوانی: ئەگەر هەشبێ فەرمی نین، جاران لە مزگەوتەکان وانەی ئاینی هەبوو.سەبارەت بە حزب من نەمزانیوە حزب پەیوەندی بە زیادبوونی توندوتیژی کۆمەڵایەتییەوە هەبێت.\nنوچە: گەنجێک لە تەمەنێکی کەمەوە دەچێتە ریزی رێکخراوە حزبییەکان و باوەڕی پێیانە، رەنگە دەیان نمونەی هەبێ لەناویان کە گوێڕایەڵیان بێت و بیەوێ لاساییان بکاتەوە، دواتر بەشێک یان بکوژی ژنان سەربەم حزبانەن و لەلایەن ئەوانیشەوە داڵدەدەدرێن و رادەستی یاسا ناکرێن. هەروەها بە چەکی ئەوان تاوانەکە ئەنجام دەدەن.\nدانا شوانی: لەم رووەوە راستە، بەڵام کە حزب خۆی بەرنامەیەکی وای هەبێ نییە.\nدانا شوانی: پێویستە حکومەتی هەرێم سیاسەتی کۆمەڵایەتی، پلان و دەزگای هەبێت. زانیاری و داتای ساڵانەی سەبارەت بە کێشەکۆمەڵایەتییەکان هەبێت، ئایا ساڵانە چەند کوڕ و کچ واز لە خوێندن دێنن، هۆکاری وازهێنان لە خوێندنیان چییە؟ دەرفەتی کار و جۆرەها وردەکاری تری تێدابێت. دەکرێ بەر لە هاوسەرگیری کوڕو کچان بخرێنە خولی راهێنانەوە، هاوکات کاری رێکخراوەکانی کۆمەڵگەی مەدەنی بچێتە قەزاو ناحیەکانیش و ئەوانیش گرنگیان پێبدرێت. دەبێ پلان بەپێی داتاو لێکۆڵینەوە دابنرێت، پیاوی ئاینی لەم گۆڕەپانە رۆڵیان بدرێتێ. یاسا رۆڵ ببینێت و توندوتۆڵ بێت لە سزادانی ئەو کەسانەی کە توندوتیژی ئەنجام دەدەن.\n– دانا شوانی\n– نوسەرو وەرگێڕ\n– خاوەن بڕوانامەی ماستەر لە کۆمەڵناسی\n– مامۆستای زانکۆ\n– نوسەری ١١کتێبە لەبواری کۆمەڵناسی و فەلسەفە


کلیپ – rabari\nگەورەکانی ڕێی خەبات\nزانایانی بە ناوبانگی کورد\nئالبومی شه هیدان\nدوکتور سادقی شەرەفکەندی\nخانه دسته: کلیپ\n“ڕابەری کورد” پێگەیەک بۆ کتێبخانەی کوردی\nنەبوونی کتێبخانەیەکی ئەلکترۆنی کە بتوانێ بۆ خوێنەری کورد و ئەو غەیرە کوردانەی کە دەیانهەوێ لە سەر کورد و کوردستان شارەزایی پەیدا بکەن، بۆشاییەکی گەورەیە. بە مەبەستی پڕکردنەوەی ئەم بۆشاییە، ئێمە کۆمەڵێک لاوی دەروەست و شارەزای بواری تکنۆلۆژیی ماسمیدیا، دەمانهەوێ بە هیمەتی تەواوی ئەو کەسانەی کە دەتوانن لەم بوارەدا هاوکار و پشتیوانمان بن، یەکەمین هەنگاوەکان هەڵێنینەوە.\nبۆ ئەم مەبەسەتە پێگەیەکمان بە ناوی “ڕابەری کورد” ئامادە وتەڕاحی کردوە کە بە هیمەتی هەموو لایەک مەبەستمانە وەک کتێبخانەیەکی گەورەی کوردی، پێشکەشی کۆمەڵگاکەمانی بکەین. بە دڵنیاییەوە ئەم هەوڵە کە هیوادارین بتوانین تیایدا سەرکەوتوو بین، بە بێ هاوکاری و پشتیوانیی هەموو ئەو کەسانەی دەتوانن لەم پێوەندییەدا بە ناردنی فایلی (پی دی ئێف)ی کتێبەکان، وتارە تەحقیقی و توێژینەوەییەکان، بڵاوکراوە کۆن و خاوەن ئێعتبارەکان، هاوکاریمان بکەن، وەک زۆرێک لە هەوڵەکانی دیکەیئ پێش خۆی ناقس و ناسەرکەوتوو دەبێ.\nبۆیە لێرەوە تکا لە هەموو نووسەرانی کورد و ئۆگرانی کتێب و خوێندنەوە دەکەین کە هەرچی بە شێوە و فۆڕماتی پی.دی،ئێف لە بەردەستیان‌دا هەیە بۆ یەکێک لەم ئادرەسانەی خوارەوەی بنێرن.\nهەوڵ دەدەین بە زووترین کات ئادرەسی پێگەی “ڕابەری کورد” لە هەموو شوێنێک بڵاو بکەینەوە کە هەموو ئازیزانی بتوانن سەردانی بکەن و لەم کتێبخانە کوردییە کەڵک وەربگرن.\nپێشەکی سپاس و پێزانین بۆ هەموو لایەک.


ئۆكرانیا: داگیركاره رووسه‌كانمان نوقمی ئاو كردن\nڤیدیۆ.. به تێكشكاندنی پردێكی ستراتیژی، هێزه‌كانی ئۆكرانیا گورزێكی زۆر گه‌وره له سوپای رووسیا ده‌وه‌شێنێت.. "ته‌واوی یه‌كه‌یه‌كی سه‌ربازی له‌ناوبرا"\nKurdistan24 هه‌ولێر 19:12 2022/05/14\nکوردستان شه‌ڕی ئۆكرانیا هێرشی رووسیا تێكشكاندنی پرد له‌ناوبردنی یه‌كه‌یه‌كی سه‌ربازی خنكانی سه‌ربازه رووسه‌كان\nبه‌گوێره‌ی ئاژانسی هه‌ولێی ئه‌سۆشێیتیدپرێس، كه له‌سه‌ر زاری به‌رپرسانی ئۆكرانی و به‌ریتانی بڵاوكردووه‌ته‌وه، له هێرشێكی هێزه‌كانی ئۆكرانیادا پردێكی ستراتیژی سه‌ر یه‌كێك له رووباره‌كان تێكشكێندرا، كه له‌لایه‌ن هێزه‌كانی رووسیاوه بۆ په‌ڕینه‌وه بۆ رۆژهه‌ڵاتی ئۆكرانیا به‌كارده‌هێنرا و به‌و هۆیشه‌وه زیانی زۆر گه‌وره‌ی ماددی، سه‌ربازی و لۆجستی به هێزه‌كانی رووسیا كه‌وت.\nفه‌رمانده‌ی هێزه ئاسمانییه‌كانی ئۆكرانیا چه‌ند گرته ڤیدیۆ و وێنه‌ی تێكشكاندنی پرده‌كه‌ی بڵاوكردووه‌ته‌وه، كه ده‌كه‌وێته سه‌ر رووباری "سیڤێرسكی دۆنیتس" له ناوچه‌ی بیلۆهۆریڤكا و دواتریش له میدیاكان بڵاوبوونه‌ته‌وه، له دیمه‌نه‌كانیاندا دیاره، كه ژماره‌یه‌كی زۆر تانك و ئۆتۆمبێلی سه‌ربازیش له ده‌وروبه‌ری پرده‌كه له‌ناوبراون.\nسوپای ئۆكرانیا دووپاتیكرده‌وه، "له چه‌ند رۆژی رابردوودا شه‌ڕێكی سه‌خت له نێوان هێزه‌كانیان له‌گه‌ڵ سوپای رووسیا روویدا و ئه‌وان توانیویانه له‌و هێرشه‌دا 73 تانك و ژماره‌یه‌كی زۆری پێداویستیی سه‌ربازیی رووسی له‌ناو ببه‌ن" و راشیگه‌یاند، "سوپاكه‌یان داگیركاره رووسه‌كانی له ئاودا نغرۆ كردن".\nوێنه‌ی پرده تێكشكێندراوه‌كه\nوێنه‌ی پرده تێكشكێندراوه‌كه‌ی رۆژهه‌ڵاتی ئۆكرانیا\nپاشماوه‌ی تانكه تێكشكێندراوه‌كانی رووسیا له‌لایه‌ن هێزه‌كانی ئۆكرانیاوه\nهه‌ر له‌و باره‌یه‌وه وه‌زاره‌تی به‌رگری به‌ریتانیاش جه‌ختیكرده‌وه، "له‌و هێرشه‌دا رووسیا ته‌واوی ئه‌ندامانی مانۆڕێكی گرنگی سه‌ربازیی له‌ده‌ستدا كه تایبه‌ت بوون به كه‌تیبه‌ی تاكتیكی" و به‌گوته‌ی ئه‌سۆشێیتید پرێس، "هه‌ر كه‌تیبه‌یه‌كی تاكتیكی رووسی به‌لایه‌نی كه‌م هه‌زار سه‌ربازی شه‌ڕكه‌ر له‌خۆ ده‌گرێت، جگه له تانك، زرێپۆش و پێداویستییه سه‌ربازییه‌كانی دیكه".\nوه‌زاره‌تی به‌رگری به‌ریتانیا ئاماژه‌ی به ژماره‌یه‌ك زانیاری هه‌واڵگری داوه و رایگه‌یاند، "په‌ڕینه‌وه له‌سه‌ر پردێك له‌ناو ژینگه‌یه‌كدا كه گرژی و رووبه‌ڕووبوونه‌وه‌ی چه‌كداری تێیدا ده‌گوزه‌رێت، به مانۆرێكی سه‌ركێشییانه‌ی گه‌وره داده‌نرێت و پێچه‌وانه‌ی ئه‌و فشارانه‌یه، كه ئێستا له‌سه‌ر فه‌رمانده سه‌ربازییه‌كانی رووسیا هه‌یه بۆ ئه‌وه‌ی له پرۆسه‌ی سه‌ربازییه‌كه‌یان له رۆژهه‌ڵاتی ئۆكرانیا پێشڕه‌وی بكه‌ن".


هەڵبژاردن چی لە ژیانمان ئەگۆڕێت!\nوابڕیارە لەم چەند ڕۆژەدا ڕیزبەندیی هێزە بەشداربوەكانی هەڵبژاردنی پەرلەمانی كوردستان ڕابگەیەنرێت، بەڵگە نەویستە پڕۆسەی هەڵبژاردن لە كوردستان ئەوەندە عەیبارو ناشرین كراوە، كەس ناتوانێت شانازی پێوەبكات، بەوانەشەوە كە خۆیان بە براوەی گەمەكە ئەزانن.\nئەگەر سیحری دیموكراتیەتی درۆینە لەگۆڕینی دەموچاوەكان كورت بكرێتەوە، ئەوا لە كوردستان هەڵبژاردن نەیتوانیوە ئەو ئەركەش جێبەجێ بكات، بۆیە هەڵپەساردنی خەونەكانی گۆڕانكاری بە هەڵبژاردنی لەم جۆرەی كوردستان جگە لە خۆخەڵەتاندن هیچی تری لێ بەرهەم نایەت.\nناڕەزایەتیەكانی خەڵكی باشوری عێراق تادێت زیاد دەكات هەق نییە كەسیش دڵی خۆی بەوە خۆشكات بەزەبری هێز دادەمركێنرێتەوە، چونكە ئەوكاتە ناڕەزایەتیەكان كۆتییان دێت كە لایەنی كەمی خواستەكانی خەڵك بێتەدی، كوردستان نمونەیەكی زیندوە بۆئەوان گەر بیانەوێت سودی لێوەربگرن، بۆ دەسەڵاتی كوردستانیش گرنگە سود لەپشێویەكانی ئەوشارانە وەرگرێت و هەنگاو بە هەنگاو ئەو كارانە بكات كە قابیلی كردنن‌و "پارەی تێناچێت" یەكەم بۆ نیشاندانی نیازپاكی پێویستە پەلە بكات لە پاكسازی كردنی لیستی هەڵبژاردن، هەنگاوی تریش لە بەدەنگەوە هاتنی خەڵك بێت و چیتر هەڵبژاردن وەك گەمەیەكی گێلكردنی خەڵك بەكار نەهێنێت و لەوە زیاتر نەبنە هۆكاری بێئومێدكردنی خەڵك.\nسوتاندنی ئۆفیس و مقەڕی لایەنە براوەكانی هەڵبژاردن پێش هەرشوێنێكی تر، دەرسێكی گرنگی بۆ دەسەڵاتدارانی كوردستان تێدایە، ئەوە نیشاندەری ئەو ڕاستیەیە كە خەڵك ئەوان بە بەرپرسیاری دۆخەكە دەزانن، هەروەها بۆ ئەوەی هەڵبژاردن بایكۆت نەكرێت لەلایەن خەڵك و لایەنە ناڕازییەكانەوە، بۆئەوەی پێوست بەكوژانەوەی ئینتەرنێت و تۆڕەكۆمەڵایەتیەكان نەكات، بۆ ئەوەی پێویست بەوەنەكات سبەینێ كەس تۆمەتبار بكەن بەسیخوڕ، بۆئەوەی ئەوەی بیناكراوە نەسوتێت، بۆ ئەوەی نەچینەوە چوارگۆشەی یەكەمی شەڕی ناوخۆ، ئەركی دەسەڵاتە تا بڕیار لە دەست خۆیانداماوە بەدەم دۆخەكەوە بچێت تا هەموشتێك لەدەست نەچوە.


رێگاي ئێوه خۆڕھه ڵاتي ناوين » فازڵ میرانی: له‌لای دز وایه هه‌موو كه‌سێك دزه\nفازڵ میرانی سكرتێری مه‌كته‌بی سیاسیی پارتی دیموكراتی كوردستان له وه‌ڵامی فەرید ئەسەسەرد بەپرسی ئەکێتی ده‌ڵێ: ئێمە باڵ و گرووپمان تێدا نییە. ئێمه گرووپ گرووپ نین، به‌ڵكو یه‌ك گرووپین، یه‌ك پارتین و یه‌ك سه‌رۆكمان هه‌یه، ئه‌ویش مه‌سعوود بارزانییه، خاڵ و سه‌ری دێڕ. له‌ناو خۆماندا یه‌كین و یه‌ك سه‌ركردایه‌تی و یه‌ك به‌رنامه و یه‌ك ستراتیجمان هه‌یه.\nمیرانی له میانه‌ی سه‌ردانی بۆ لقی ئاكرێی پارتی لێدوانه‌كه‌ی دا و وه‌ڵامی قسه‌كانی فه‌رید ئه‌سه‌سه‌ردی دایه‌وه كه ویستبووی شه‌ڕی باڵه‌كان له‌سه‌ر حزبه‌كه‌ی خۆی لا ببات و ناوی پارتی دیموكراتی كوردستانی به‌و جۆره هێنابوو كه “باڵیان تێدایه”.\nفازڵ میرانی ده‌ڵێ، كه‌س له ئێمه باڵی پێوه نییه، ئه‌گه‌ر باڵیان هه‌بووایه ئێسته فڕیبوون وه‌ك خه‌ڵكێكی تر، سوپاس بۆ خودا نه باڵمان هه‌یه نه ده‌فڕین. ئێمه له‌ناو خۆماندا یه‌كین و یه‌ك سه‌ركردایه‌تی و یه‌ك به‌رنامه و یه‌ك ستراتیجمان هه‌یه، خه‌ڵكیش ئازاده بۆ خۆی چ ده‌ڵێت با بیڵێت، مه‌سه‌له‌یه‌كی كوردی هه‌یه ده‌ڵێت (له‌لای دز وایه هه‌موو كه‌سێك دزه)، هه‌موو كه‌سێك دز نییه و هه‌موو حزبێكیش باڵی تێدا نییه، له‌ناو هه‌ندێك حزبیش باڵباڵێن هه‌یه”.\nبه‌رپرسه‌كه‌ی پارتی داوا ده‌كات كه ئه‌و یه‌كێتییه‌ی هه‌یه هاوشێوه‌ی یه‌كێتی پێشووی سه‌رده‌می مام جه‌لال لێیان تێبگات. بۆیه ده‌ڵێ، دوای به‌ستنی كۆنگره یه‌كێتی سه‌ركردایه‌تییه‌كی تازه‌ی هه‌ڵبژارد و رێڕه‌وێكی تازه‌شی گرتووه‌ته‌به‌ر، ده‌بێ ئێمه له‌و رێڕه‌وه تێبگه‌ین هه‌روه‌ك مام جه‌لال ره‌حمه‌تی خودای لێ بێت له ئێمه تێگه‌یشت.\nبرچسب ها : باڵ , پارتی , فازڵ میرانی , فەرید ئەسەسەرد , گرووپ , یەکیتی


https://1baiser.com سەعدی ئەحمەد پیرە: ئەم هەفتەیە کاتی کۆنگرە دیاری نەکرێت فشارەکانی سەر یەکێتیی زیاتر دەبن |\nHome چاوپێکەوتن سەعدی ئەحمەد پیرە: ئەم هەفتەیە کاتی کۆنگرە دیاری نەکرێت فشارەکانی سەر یەکێتیی زیاتر دەبن\non: ئه‌یلول 04, 2019 In: چاوپێکەوتن, سەرەکی, گشتیNo Comments\nبۆ کۆنگرە ناوەندەکانی یەکێتیی پێویستیان بە لێکتێگەیشتن هەیە نەک تەوافوق\nسەعدی ئەحمەد پیرە، ئەندامی مەکتەبی سیاسیی یەکێتیی نیشتیمانیی کوردستان پێی وایە هەموو ئامادەکارییەکان بۆ بەستنی کۆنگرە ئامادەن و دەشڵێت: ״لە کۆبوونەوەی ئەم هەفتەیە کاتی کۆنگرە دیاری نەکرێت فشارەکانی سەر یەکێتیی زیاتر دەبن.״\nوا بڕیارە لە کۆتایی ئەم هەفتەیەدا یەکێتیی نیشتیمانیی کوردستان کۆبوونەوەی سەرکردایەتیی ئەنجام بدات و کاتی کۆنگرەش دیاری بکات.\nسەعدی ئەحمەد پیرە لە چاوپێکەوتنێکی ״ئاژانس״دا ڕایدەگەیەنێت، لەگەڵ ئەوە نییە مەجموعەیەکی ناو یەکێتیی بۆ کۆنگرە دەست بخەنە ناو دەستی یەک دژی مەجموعەیەکی تر، دەشڵێت: ״بەڵام ناوەندەکانی ناو یەکێتیی پێویستیان بە لێکتێگەیشتن هەیە بۆ بەستنی کۆنگرە نەک تەوافوق.״\nئاژانس: با لەو پرسیارەوە دەست پێ بکەین، دوایین زانیارییه‌كان سه‌باره‌ت به به‌ستنی كۆنگره چین، وه‌ك ئه‌وه‌ی بڕیار دراوه 5ی مانگ كۆبوونه‌وه‌ی سه‌ركردایه‌تی ده‌كرێت؟\nسه‌عدی ئه‌حمه‌د پیره: كۆبووه‌نه‌وه‌ی سه‌ركردایه‌تی له‌م ڕۆژانه‌دا ده‌كرێت، 5 یان 6ی مانگ نازانم، به‌ڵام ده‌كرێت له كۆتایی ئەم هه‌فته‌یه كۆبوونه‌وه ده‌كرێت.\nئاژانس: ئه‌و كۆبووه‌نه‌وه‌یه دوا واده‌یه بۆ دیاریكردنی ڕۆژی كۆنگره، واته بڕیار هه‌یه له‌و كۆبوونه‌وه‌یه‌دا ڕۆژه‌كه دیاری بكرێت؟\nسه‌عدی ئه‌حمه‌د پیره: ئه‌م پرسیاره پاش كۆبوونه‌وه وه‌ڵام ده‌درێته‌وه، هه‌موو شتێك مومكینه، به‌ڵام ئه‌و وه‌ڵامه بۆ دوای كۆبوونه‌وه.\nئاژانس: ئه‌گه‌ر له‌و كۆبوونه‌وه‌یه‌دا بڕیاری كاتی كۆنگره نه‌درا چی ده‌بێت؟\nئاژانس: فشاره‌كان به تایبه‌ت فشاره جه‌ماوه‌رییه‌كه له‌سه‌ر سه‌ركردایه‌تیی یه‌كێتیی زیاتر ده‌بێت؟\nئاژانس: پێتان وایه ئه‌گه‌ر كاتی كۆنگره دیاری نه‌كرێت، فشاره جه‌ماوه‌رییه‌كه زیاتر ده‌بێت؟\nئاژانس: ئیراده و به‌ڵێنه‌كان له ناو یه‌كێتیی به‌و ئاڕاسته‌یه‌ن ئه‌مساڵ كۆنگره بكرێت؟\nئاژانس: ده‌وترێت بۆچوونێكی نوێ له‌ناو یه‌كێتیی درووست بووه و ته‌به‌نیش ده‌كرێت، كه كۆنگره بۆ سه‌ره‌تای ساڵی 2020 دوا بخرێت؟\nئاژانس: زۆر قسه له‌سه‌ر كۆنگره‌ی ته‌وافوق یان بێ ته‌وافوق ده‌كرێت، ئه‌مه چۆنه؟\nسه‌عدی ئه‌حمه‌د پیره: ئه‌وانه‌ی شاره‌زای یه‌كێتیی بووبن و مێژووی یه‌كێتیی بزانن، ده‌زانن كه یه‌كێتیی ڕێكخراوێكی فره مینبه‌ر و نیمچه به‌ره‌یی بووه، هه‌میشه له دوای دامه‌زراندنییه‌وه له ساڵی 1975، لە دوای ئه‌وه له ساڵی 1976 ده‌ست كراوه به دامه‌زراندنی ئۆرگان و دامه‌زراوه‌كانی، هه‌موو ئه‌وانه به ته‌وافوق بووه له ناو باڵه‌كانی ناو یه‌كێتیی، كه ئه‌و كاته بزووتنه‌وه‌ی سۆسیالیست بوو، كۆمه‌ڵه‌ی ڕه‌نجده‌ران بوو، هێڵی گشتی بوو، ئێستاش ته‌قریبه‌ن له ناو یه‌كێتیی بیروبۆچوونی فكریی جیاجیا هه‌یه، ڕه‌نگه هه‌ندێك ڕەهەندی ئابووریشی له‌خۆ گرتبێت، ئه‌مانه هه‌مووی پێویستی به نه‌وعێك له ته‌فاهومات هه‌یه له به‌ینی ناوه‌نده‌كان، كه له ناو یه‌كێتیی هه‌یه.\nئاژانس: كۆده‌نگی له‌سه‌ر كامیان هه‌یه؟\nئاژانس: پرسیاره‌كه دووباره ده‌كه‌مه‌وه، كۆده‌نگییه‌كه زیاتر له‌گه‌ڵ كامیانه كۆنگره‌ی ته‌وافوقی یان بێ ته‌وافوق؟\nئاژانس: تۆ خۆت له‌گه‌ڵ كامیانی؟\nئاژانس: مه‌رجی هه‌ڵبژاردنه‌وه‌ی ئه‌ندامانی سه‌ركردایه‌تیی نوێ چی ده‌بێت؟


لە مەخمورەوە داوای سەربەستکردنی زیندانیان دەکرێت – کوردی – RojNews.News\n27/03/2020 - 10:34:28 pm\nهەینی, 27 مار 2020 – 15:55 ڕۆژنیوز – مەخمور\nئەمڕۆ لە کامپی پەنابەرانی شەهید ڕۆستەم جودی لە مەخمور، خانەوادەی گیراوانی سیاسیی زیندانەکانی دەوڵەتی داگیرکەری تورک، دەربارەی بڵاوبوونەوەی ڤایرۆسی کۆرۆنا و مەترسیی لەسەر کەسوکارە زیندانییکراوەکانیان، ڕاگەیەندراوێکیان بڵاوکردەوە کە لەلایەن شیمال ئۆنڤەر خوێندرایەوە.\nلە ڕاگەیەندراوەکەدا هاتووە: فاشیزمی ئاکەپە- مەهەپە لە هەر شوێنێک دووژمنایەتی لەگەڵ کورد دەکات، بە تایبەت لە باکوری کوردستان، کوردێک کە بەدوای ئازادییدا دەگەڕێت، بۆ ئەوەی بە ئازادیی نەگات دەیخاتە زیندانەوە، بەم سیاسەتە چەپەڵەوە لە ٢١ ساڵی ڕابردوودا هەزاران کورد بەهۆی ڕامانی سیاسییەوە گیراون، لەکوردستان بە زیادکردنی زیندانەکان، ئیرادەی گەلی کورد کراوەتە ئامانج، بۆیە زۆرینەی زیندانی سیاسیی ئەمڕۆ کوردن و ڕۆژانە ڕووبەڕووی زۆڵم و ئەشکەنجە دەبنەوە، سیستمی گۆشەگیریی لە دوورگەی ئیمرالی لە کەسایەتی هەموو گیراوان بەڕێوەدەبرێت.\nهەروەها هاتووە: بەهۆی بڵاوبوونەوەی ڤایرۆسی کۆرۆنا، زۆرێک لە ڕێکخراوە جیهانییەکان، بۆ ئەوەی زیندانەکان نەبنە جێی کوشتار و مردن، ڕایانگەیاند کە پێویستە زیندانییەکان لە ماوەیەکی کوردتدا سەربەست بکرێن، لەسەر ئەم بنەمانیەش ئێمە وەک خانەوادەی گیراوانی باکوری کوردستان و تورکیا، کە بە ساڵانە گۆشەگیری لەسەریان بەڕێوەدەبرێت، داوا لە ڕێکخراوەکانی وەک ‘سی پی تی’ دەکەین کە بە ئەرکی خۆیان هەستن و سەرەتا کۆتایی بە گۆشەگیری لە ئیمرالی بێنن و تا دۆخی ڕێبەری گەلی کورد ئاسایی بکرێتەوە و ئازادیی جەستەیی مسۆگەر ببێت، داوامان ئەوەیە کە پێش ئەوەی ڤایرۆسی کۆرۆنا لە زیندانەکان کۆمەڵکوژیی دروست بکات، هەموو زیندانییەکان سەربەست بکرێن.


لافاوەکەی هەولێر و نیشاندانی چەند ڕاستییەکی حوکمڕانی لە هەرێم - Mehr News Agency\nAP ١٤٠٠ Azar ٣٠ ٠٧:١٢\nNews Code 40410\nئاژانسی هەواڵی مێهر، بەشی نێودەوڵەتی- سۆزان حەمە تاتە: لەپای كەمتەرخەمییەكانی حكومەتی هەرێمی كوردستان‌و بەدیاریكراویش دەسەڵاتی خۆجێیی هەولێر، ئەوەی پیشانداین دەسەڵات چەند بێباك‌و كەمتەرخە بەرانبەر ژیانی هاوڵاتییەكانی، چەندیش دەستكراوەو ئاسانكار بووە بۆ سەرمایەدارە بێویژدانەكانی كوردستان‌و لەسەر كەموكوڕییەكانی هیچ پڕۆژەیەك لێی نەپرسیونەتەوە كە ئەمە هۆكاری سەرەكی مردنی 11 هاوڵاتی‌و زیانی نزیکەی 21 ملیار دینار، هاوشانی ئەوەی خەڵكی ئەو چەند گەڕەكە بۆ چەندین ڕۆژو شەو ژیانیان پڕبوو لەناخۆشی‌و تاڵی‌و بوونە سەرباری خزم‌و كەسوكاریان.\nهەمیشە دەسەڵاتی كەمتەرخەم بیانووی زۆر لەپای كارەساتەكان دەهێنێتەوە كە لەجێگەی ئەوە دەبوو پەندی لێوەربگرتایەو ڕێگەی نەدایە چەندین هاوڵاتی ببنە قوربانی، بگرە دەبووە لافاوەكەی پێشتر كە زیانی زۆری هەبوو بكرایەتە دەرفەتێك بۆ ئەوەی ڕێوشوێنی پێویست بگیرێتەبەر بۆ دووبارەنەبوونەوەی.\nسادەكردنەوەی ژیان لای هاوڵاتییان بۆ ئەوەی خۆشی ڕوویان تێبكات پرەنسیپێكی گشتی‌و مانادارە، بەڵام سادە سەیركردنی ژیانی خەڵك لەلایەن دەسەڵاتەوە مانای بێنرخكردنی مرۆڤایەتییە كە ئەمە هیوا لای مرۆڤ دەكوژێ، ئەگەر لەنیشتمانەكەیشی ڕانەكات، بەڵام دڵسۆز نابێت، كاتێك دەبینێت نایەكسانی‌و نادادپەروەریی زۆر هەیەو چینێك ژیانی شاهانەیان هەیەو چینێكی تریش ژیانی گەدایشیان پڕ ڕەوا نابینرێ، بگرە لەشوێنێك شوێنی ژیانكردنیان بۆ دیاریدەكرێ كە هەرچی ڕووداوو كارەساتی سروشتییە لەسەر ئەوان تاقیبكرێتەوەو دواییش هەر خۆیان شین‌و شەپۆڕیان بۆ دەكەن.\nدیاردەی خۆكوشتن، یەكتر كوشتن، ژنكوژيی‌و تەقینەوەو وا مردنی بەلافاویشی هاتەسەر لەهەرێمی كوردستان حاڵەتی تێپەڕاندووەو بووەتە دیاردە، ئەگەر لەو رووەوە سەیری بكەی كە دەسەڵات بەس تەنها خۆیی‌و ڕەعیەتەكەی لا گرنگە ئەوا شتێكی ئاساییەو دیاردەیەكی ترسناك نییە، بەڵام ئەگەر لەڕووی كۆمەڵناسیی سیاسییەوە لێی بڕوانی، ئەوا لوتكەی كارەساتەو سیماكانیشی گەندەڵی‌و بێباكی‌و ناشەفافیەت‌و دروستكردنی جیاوازی چینایەتی‌و نرخ دانەنا بۆ مرۆڤەكان كە ئەمە لەبێهیواییدا دەگاتە لووتكە.\nجێبەجێنەكردنی ئەركە ڕاستەقینەكان لەلایەن حكومەتی هەرێمی كوردستانەوە ڕۆح‌و ژیانی ڕاستەقینەی مرۆڤەكانی بێبەها كردووە، وایكردووە خەریكە هاوڵاتییانی كوردستان دەبنە مرۆڤگەلێكی بێ خەون‌و ئارەزوو تەنها لەچاوەڕوانی مەرگێكدا دۆشداماون، ئەگەر ئەم دۆخە هەروا بمێنێتەوە دوورنییە كوردستان ببێتە دوورگەیەكی مەرگدۆست‌و ژیانكوژو چیرۆكەكی ئەم ئەزموونەش كۆتایی بێت.


عێراق؛ حەوت توشبوی كۆرۆنا گیانیان لەدەستدا كە چواریان لە هەرێمی كوردستان بون\nوەزارەتی تەندروستی عێراق رایگەیاند، لە ماوەی 24 سەعاتی رابردودا، حەوت توشبوی كۆرۆنا لە سەرتاسەری وڵات گیانیان لەدەستداوە كە چواریان لە هەرێمی كوردستان بون.\nئاوێنە: وەزارەتی تەندروستی عێراق، ئێوارەی ئەمڕۆ پێنجشەممە، لە بەیاننامەیەكدا ئاشكرایكرد: لەماوەی 24 سەعاتی رابردودا، 38 هەزار و 596 پشكنینی كۆرۆنا لەسەرتاسەری وڵات ئەنجامدراون و بەپێی ئەنجامەكان 770 كەسی دیكە توشی كۆرۆنا بون.\nبەپێی بەیاننامەكە هەر لەماوەی 24 سەعاتی رابردودا ژمارەی ئەو توشبوانەی لە ڤایرۆسەكە چاكبونەتەوە زیاتر بوە لەوانەی توشی كۆرۆنا بون بەشێوەیەك كە یەك هەزارو 784 توشبوی كۆرۆنا چاكبونەتەوە.\nهەروەها ئاماژەی بەوەشداوە كە هەر لە ماوەی 24 سەعاتی رابردودا حەوت توشبوی ڤایرۆسەكە گیانیان لەدەستداوە كە چواریان لە هەرێمی كوردستان بون بەشێوەیەك دو حاڵەتی گیان لەدەستدان لە سلێمانی و دوانیشیان لە دهۆك تۆماركراون.\nوەزارەتی تەندروستی عێراق لە بەیاننامەكەیدا هێمای بۆ ئەوە كردوە كە بە تۆماركردنی ئەم حاڵەتە نوێیانە، كۆی توشبون بە كۆرۆنا گەیشتۆتە 606 هەزار و 186 كەس و لەوانە 12 هەزارو 922 كەسیان گیانیان لەدەستداوەو 564 هەزارو 359 كەسیان چاكبونەتەوەو 28 هەزارو 905 كەسیشیان لەژێر چارەسەردان كە لەوانە 125 توشبویان لەژێر چاودێری چڕدان.\nئینستیوتی ئابوری: بانكی ناوەندی 242 ملیار دیناری لەدابەزاندنی بەهاكەی قازانج كردوە\nعێراق: گیان لەدەستدان بەکۆرۆنا کەمبوەتەوە\nئەمڕۆ وادەی تۆمارکردنی ناوی پارت و هاوپەیمانییەکان بۆ هەڵبژاردنی پەرلەمانی عێراق کۆتایی دێت


بەگوێرەی هەواڵێكی كەركوك ناو، ئەمڕۆ شەممە 24ی تشرینی یەكەم مەراسیمی دەستبەكاربونی ئەو هێزە لەناو فڕۆكەخانەی نێودەوڵەتی كەركوك ئەنجامدراوە بڕیارە هێزەكە لەكاتی روداوە لەناكاوەكاندا لە شاری كەركوك بجوڵێندرێن.\nئەبورەزا نەجار، فەرماندەی میحوەری باكوری هێزەكانی حەشدی شەعبی ڕایگەیاند "ئەبومەهدی موهەندس بایەخێكی زۆری بە پارێزگای كەركوك داوە، ناوبراو دەرچوی قوتابخەی ئایینی ئەهلی بەیت بوو كە زۆربەی كارەكانی لە هاوڕێ قاسم سولەیمانی فێر بوو بوو، بۆیە بڕیارماندا كە ئەم سەربازگەیە تایبەت بكەین بەناوی ئەوەوە".\nجەودەت عەسافی، لێپرسراوی راگەیاندنی میحوەری باكوری حەشدی شەعبی، ئاشكرای كرد هێزەكە لە 500 سەرباز پێكهاتووە و سێ مانگ مەشق و راهێنانیان پێكراوە، خەڵكی پارێزگای كەركوكن و لە نەتەوە و ئایینە جیاوازەكان پێكهاتون.\nئەبومەهدی موهەندیس، جێگری سەرۆكی دەستەی حە‌شدی بوو، بەرەبەیانی 3ی كانونی دووەم، لەگەڵ قاسم سولەیمانی، فەرماندەی فەیلەقی قودس، لە بۆردومانێكی ئەمریكادا لە نزیك فڕۆكەخانەی بەغداد كوژران.


Wednesday, 04.29.2020, 21:12\nئا له‌م وه‌زعه ناله‌باره تێزگه‌ڵیك دێته ئاراوه بۆ رزگار بوون و هیچیان به دراسه‌ت و به‌رهه‌می عه‌قڵیه‌تی كۆكه‌سی له‌دایك نابێت به‌ڵكو وه‌ك كاردانه‌وه‌یه‌كی كه‌سی بێت یان له ده‌رئه‌نجامی ململانێی حزبی ده‌خرێنه‌روو، به‌داخه‌وه بۆ بیست وهه‌شت ساڵ ده‌چێت به‌م شێوه‌یه كوردستان به‌ڕیوه ده‌برێت.\nئینجا وه‌ره‌وه بۆ ئه‌و هه‌ڵویسته‌ی ناوه‌ندی عیراق و مامه‌ڵه‌ی له‌گه‌ڵ هه‌رێمی كوردستان و ده‌ستوه‌ردانی وڵاتانی ده‌وروبه‌ر و سه‌پاندنی هه‌ڵویستیان له قه‌رێوه‌بڕدنی عیراق، كه هه‌میشه له دژی سه‌رجه‌م ئامانج و داخوازیه‌كانی گه‌لی كوردستان بووه، جا ئه‌وه به راسته‌وخۆ بێت یان ناراسته‌و. تۆیه‌ك ته‌نها بریارێكی چاره‌نوسساز له سه‌ر حسابی ئه‌وهه‌موو قوربانیه‌ی له‌مێژووی خه‌باتی گه‌لی كورد له‌به‌ر ره‌فتاری حزبێك یان بنه‌ماڵه‌یه‌ك یان كه‌سیكی خودپه‌رستی بنه‌ماڵه‌په‌رستی حزب په‌ره‌ست بده‌یت و به زیان بۆ گه‌لی كوردستان بگه‌ڕێته‌وه له كۆتا جاردا به زیان بۆخۆت ناگه‌رێته‌وه؟\nئه‌وه‌ی پارتی بناسێت ئه‌م ده‌نگوباسه‌ی ئێره له‌مه‌ڕ لامه‌ركه‌زیه‌ت پێی خۆشه و زۆر وه‌به‌رهێنانی تێدا ده‌كات و ته‌نانه‌ت له رووی جه‌ماوه‌ری و پۆپۆلیزمیشه‌وه یه‌كجتر سودبه‌خش ده‌بێت و جه‌ماوه‌ره‌كه‌یشی دڵنیاده‌كاته‌وه كه ئه‌گه‌ر ئه‌و نه‌بێت كوردستان ده‌وویت به چه‌ندین پارچه‌وه، بۆیه قسه كردن له لامه‌ركه‌زیه‌ت وه‌كو كاردانه‌وه‌ی مامه‌ڵه ته‌سكبینیه‌كه‌ی پارتی و جیاوازیكردنی له نیوان شاره‌كانی كوردستان ئه‌وه‌مان پێ ده‌ڵین، كه زۆر مه‌به‌ستێتی ئه‌و تێزه نا به‌جێیه‌ی ئێره درێژه بكێشیت و زۆر باس بكرێت یانه هه‌وڵی جێبه‌جێ كردنی بدرێت و، ئه‌و به‌شیه‌وه‌یه‌ك ده‌یقۆزێته‌وه كه دیسان زه‌ره‌رمه‌ند ئه‌م شارانه‌ی ئێره ده‌بێت، چ ل رووی بیركردنه‌وه‌ی پاریت و مامه‌ڵه‌كردنی و سیاسه‌تكردنی ئاینده‌شی یان له ململانێی حزبی و ته‌ماشاكردنی هه‌رێمی كوردستان وه‌كو یه‌ك قه‌واره و جیاوازی كردنی به‌زه‌قی زیاتر ده‌كاته‌وه به‌و به‌هانانه‌وه.


پڕۆگرامى خۆراكى جیهانى: شانازى ده‌كه‌ین به وه‌رگرتنى خه‌ڵاتى نۆبڵ – SNN\nHome›جیهان›پڕۆگرامى خۆراكى جیهانى: شانازى ده‌كه‌ین به وه‌رگرتنى خه‌ڵاتى نۆبڵ\nبه‌خشینى خۆراك به هه‌ژاران له‌لایه‌ن پرۆگرامى خۆراكى جیهانى | فۆتۆ: WFP/Mahamady Ouedraogo\nكه‌مێك له‌مه‌وبه‌ر براوه‌ى خه‌ڵاتى نۆبڵى ئاشتى بۆ ساڵى 2020 راگه‌یه‌نرا كه پڕۆگرامى خۆراكى جیهانییه سه‌ربه ئاژانسى نه‌ته‌وه یه‌كگرتووه‌كان.\nئه‌مڕۆ هه‌ینى لیژنەی دیاریکردنی براوەی خەڵاتی نۆبڵی ئاشتی لە ئۆسلۆی پایتەختی نەرویج كۆنگره‌یه‌كى رۆژنامه‌وانى سازكرد و براوه‌ى خه‌ڵاته‌كه‌ى راگه‌یاند كه پڕۆگرامى خۆراكى جیهانییه.\nله‌دواى راگه‌یاندنى ئه‌نجامه‌كه نوێنه‌رى لیژنه‌ى دیاریكردنى براوه‌ى خه‌ڵاتى نۆبڵ وتى: “له‌پاى هه‌وڵه به‌رده‌وامه‌كانیان به‌مه‌به‌ستى رێگه‌گرتن له‌وه‌ى برسیه‌تى وه‌ك چه‌ك به‌كاربهێنرێت له ناوچه نائارامه‌كان بڕیارماندا خه‌ڵاتى نۆبڵ ببه‌خشینه پڕۆگرامى خۆراكى جیهانی”.\nدواتر نوێنه‌رى پڕۆگرامى خۆراكى جیهانى رایگه‌یاند: “وه‌رگرتنى ئه‌م خه‌ڵاته ئه‌نجامى هه‌وڵه به‌رده‌وامه‌كانمانه له‌پێناو نه‌هێشتنى هه‌ژارى و قه‌یرانى خۆراك، له‌به‌ر ئه‌وه شانازى ده‌كه‌ین به وه‌رگرتنى خه‌ڵاته‌كه”.\nپڕۆگرامى خۆراكى جیهانی ناسراو به (WFP) له ساڵى 1961 دامه‌زراوه، یه‌كێكه له ئاژانسه‌كانى سه‌ربه نه‌ته‌وه یه‌كگرتووه‌كان و له ئێستادا باره‌گاكه‌ى له شارى رۆمایه له ئیتالیا، ساڵانه خۆراك بۆ زیاتر له 91 ملیۆن كه‌س له 83 وڵاتى جیهاندا دابین ده‌كات.\nبەهۆی مەترسی زیاتر بڵاوبوونەوەی کۆرۆنا لە پشدەر دوو مزگەوت داخران\nپێکهاتەی بەرازیل بۆ یاری بۆلیڤیا\nگاڵتەی بە کۆرۆنا کرد.. دواتر ڤایرۆسەکە کوشتی\nبۆ رێگرتن لە پەنابەران یۆنان بەنیازە دیوارێکی سنووریی لەگەڵ تورکیا دروستبکات\n29ی ئەیلول بایدن و ترەمپ یەکەم دیبەیتی راستەوخۆ ئەنجام دەدەن\nلە دەشتی بیتوێن 76 هەزار دۆنم زەوی بە گەنم داچێنراوە\nله ساڵی 1999وە بۆ یه‌كه‌مجار پاڵه‌وانێتی ئه‌مریكای كراوه به بێ ناداڵ و فیدرێر ئەنجام دەدرێت\nبه‌شێكى زۆرى خوێندنگه ئاماده‌ییه‌كانى گه‌رمیان ده‌ستبه خوێندن ده‌كه‌نه‌وه\nنوێترین زانیاری لەبارەی دەستپێكردنەوەی هاتوچۆی گەشتیاری لە مەرزی باشماخ\nبه‌وێنه: هه‌ڵبژارده‌ى سلێمانى له یارییه‌كى دۆستانه‌دا نیو ده‌رزه‌ن گۆڵ تۆمار ده‌كات\nوەزارەتی تەندروستیی هەرێم ئاماری نوێی کۆرۆنای راگەیاند\nگرنگترین مانشێتی ئەمڕۆ دووشەممە 11/5/2020ی رۆژنامە وەرزشییەکانی ئیسپانیا


هونه‌ری به‌کارهێنان، له کوردستانه‌وه بۆ ئوسترالیا… حسن مه‌عروف – Denegkan\nهونه‌ری به‌کارهێنان، له کوردستانه‌وه بۆ ئوسترالیا… حسن مه‌عروف\nڕۆژی 17/02/2008 له شاری سیدنی، ئوسترالیا به پێی بانگه‌وازێکی له پێشدا ڕاگه‌یه‌نراو، کۆڕێکی شیعر خوێندنه‌وه به‌رپاکرا که له‌لایه‌ن کۆمه‌ڵه‌ی ڕۆشنبیری کورد له ئوسترالیا و کۆمه‌ڵه‌ی کۆمه‌ڵگا که ئه‌مه‌ی دووه‌میان ڕێکخراوێکی (ی ن ک)ه له سیدنی.\nزۆر ئاساییه بۆ هه‌موو کۆڕوکۆمه‌ڵێک هه‌ستێت به چالاکی جۆراوجۆر، کۆڕ و سمینار و که‌رنه‌ڤاڵ و ئاهه‌نگ و یادکردنه‌وه. ئه‌مانه له ناو کورده‌کانی ده‌ره‌وه‌ی ووڵاتتدا، له ئه‌وروپا و که‌نه‌داو ئوسترالیا هه‌ندێک جار به‌ڕێ ده‌خرێت.\nلێره له ئوسترالیا، به هۆی دووری له جیهانه‌وه، به ڕاستی شێوه‌ی چالاکیه‌کانیش، تا ڕاده‌یه‌ک کاریگه‌ری نیگه‌تیڤیان به‌رکه‌وتووه، هه‌ڵبه‌ت کاریگه‌ری جیاواز جیاواز.\nکۆمه‌ڵه کوردیه‌کانی ئوسترالیا، وه‌ک ئاوێنه‌ی کوردستانن، هه‌ر حزبه‌و کۆمه‌ڵه‌ی خۆی هه‌یه، ته‌نانه‌ت هه‌ندێک که‌س به ته‌نها به‌ناوی ڕێکخراوێکه‌وه یان پاشگر و پێشگرێکه‌وه، دێته مه‌یدان و به ناوی ڕێکخراوه‌وه خۆی پێناسه ده‌کات. به ڕاستی گه‌ر بمانه‌وێت، ڕیپۆرتاژێک له سه‌ر شێوه‌ی ژیان هه‌ڵسوکه‌وت و چالاکی کورده‌کانی ئوسترالیا بنووسین، پێویستمان به ده‌رفه‌تێکی گونجاو تر و ڕپۆرتاژێکی تێر و ته‌سه‌ل و کاری مه‌یدانی زیاتر هه‌یه. بۆیه لێره‌دا نامه‌وێت بچمه سه‌ر ته‌واوی ئه‌و لایه‌نانه.\nئه‌وی جێگه‌ی مه‌به‌ستی منه؛ ئه‌و ئێواره کۆڕه شیعری و مۆسیقایه‌یه که له‌و به‌رواره‌ی سه‌ره‌وه‌دا به‌ڕێوه‌چوو. له‌به‌ر ئه‌وه‌ی کۆڕه‌که تایبه‌ت بوو به جیهانێکی تایبه‌ت که جیهانی شیعر و مۆسیقایه، منیش ئه‌م نووسینه‌م به شێوه‌ی پارچه‌یه‌کی هونه‌ری و ئه‌ده‌بی پێشکه‌ش ده‌که‌م بۆ ئه‌وه‌ی بتوانم زیاتر بچمه ناو کرۆکی مه‌به‌سته‌کانه‌وه.\nکێن، ئه‌وانه‌ی پێمان ده‌ڵێن، وه‌رن گوێ بۆ مۆسقا و شیعر ڕاگرن، به چ ناو و ناونێشانێک، بانگمان ده‌که‌ن بۆ کۆبوونه‌وه‌کانیان، پاشان له‌و کۆبوونه‌وانه‌دا بێجگه له مۆسیقا و شیعره‌کان چی ترمان پێ ده‌ڵێن. با ته‌نها بۆ ساتێک وازبهێنین له ئاوازی ئه‌و مۆسیقایه‌ی له هۆڵه‌که‌دا لێ ده‌درا، ته‌نانه‌ت گه‌ر وازبهێنین له مانا و ناوه‌ڕۆکی ئه‌و چه‌ند شیعره‌ی له‌وێ خوێنرایه‌وه، هێشتا بۆ که‌سانێک گه‌ر بۆ چه‌ند چاوتروکاندنێک به ووردی سه‌رنج بده‌ن، له ناو ئه‌و هۆڵه‌که‌دا فه‌رهه‌نگی ناسیونالیستی به تایبه‌ت فه‌رهه‌نگی حزبی کوردی ده‌بینرا،ئه‌و فه‌رهه‌نگه‌یه ته‌نها مه‌رگه‌سات و ناخۆشیه‌کانی ئێمه‌و خه‌ڵکی کوردستان ده‌کاته زه‌خیره، ته‌نانه‌ت ده‌یکاته که‌رنه‌ڤاڵ و ده‌یه‌وێت شه‌یپووری بیروباوه‌ڕه‌کانی خۆی پێ ڕێک بخات، بانگه‌وازی خه‌ڵکی ده‌کات با یه‌کگرتوو بن، با ڕێکخراوه‌کان یه‌ک بگرن، هه‌موو دوومانگ جارێک کۆبینه‌وه و فه‌رهه‌نگی کۆن و تازه‌ی ناسیۆنالیستی ده‌مه زه‌رد بکه‌ینه‌وه، به ڕاستی پێکه‌نین هاوه‌ره ( که‌چه‌ل تیمار که‌ر بووایه تیماری سه‌ری خۆی ده‌کرد) له کوردستان ته‌نانه‌ت دوو حزب و هێزه سه‌ره‌کیه‌که‌ی پارچه‌یه‌کی کوردستان له‌سه‌ر ده‌مه‌قاڵێیه‌ک، له‌وانه‌یه کاره‌سات بقه‌ومێنن، که قه‌ومانویانه. بچووکترین فه‌رهه‌نگ و یاساو ڕێسای به‌ڕێوه‌بردنی ووڵات و یاسای فره حزبی و ته‌نانه‌ت زه‌مینه‌یه‌ک بۆ هونه‌ر، فه‌رهه‌نگ، ئه‌ده‌ب، شیعر و گۆرانی ئازادانه له بار نییه ، نازانم بۆچی له‌ده‌ست دانی چه‌ند هاوڕێیه‌ک به‌کاره‌سات و نه‌خۆشی له سدنی، ده‌توانێت وا له‌من بکات باوه‌ڕ بهێنم ته‌نانه‌ت ئه‌و دوو ڕێکخراوه‌ش مه‌به‌ستم ئه‌و دوو ڕکخراوه‌یه که کۆبونه‌وه‌که‌یان ڕێکخست بوو، یه‌ک بگرن. ئێمه پێش ئه‌وه‌ی باسی یه‌کگرتووی بکه‌ین، ده‌بێت باسی ژیانی مۆدێرن و پێکه‌وه‌ژیانی سه‌رده‌میانه‌و مه‌ده‌نیانه بکه‌ین، ده‌بوایه بیرمان له شێوه‌یه‌ک له کۆبوونه‌وه بکردایه‌ته‌وه که ئه‌و خێزانانه‌ی ئازیزه‌کانیان له‌ده‌ست داوه، دڵ فراوانتر بکه‌ین و هه‌ندێک بزه‌خه‌نه بۆ لێوانیان بگه‌ڕنینه‌وه. نه‌ک بۆ مه‌رام، مردن و له‌ده‌ست دانی چه‌ند که‌سێک بکه‌یت به ده‌ستمایه، بۆ ته‌خشان و په‌خشانی بیروباوه‌ڕی خۆت.\nله کورستان، ئه‌نفال، کیمیاوی باران کردن، دێ روخاندن، ئاواره‌یی، شه‌هیده‌کان، دایکی جه‌رگ سوتاو، تاڵان کردنی ووڵات، زیندانی و له سێداره‌دان، مشتێک له‌و ووشانه‌ن که بوونه‌ته ئه‌و ده‌ربڕین و ڕستانه‌ی که هه‌میشه له سه‌ر زارن و بوون به هه‌وێنی چه‌ندان تابلۆ و هۆنراوه‌و شانۆ و تێکستی ئه‌ده‌بی، من خۆم وه‌ک دۆستێکی مه‌یدانه‌کانی هونه‌ر و مۆسیقا و ئه‌ده‌ب، ئیلهام وه‌رگرتن له هه‌ر کاره‌ساتێک و کارتێکردنی ئه‌و کاره‌ساتانه له به‌رهه‌مه‌کاندا، به پێکهاته‌یه‌کی به‌رهه‌مه‌که ده‌زانم و سروشتیه ئه‌وه ببینیت که له‌به‌ر چاوته، به‌ڵام به‌کارهێنانیان بۆ هه‌ر مه‌رام و هه‌ر شێوه‌یه‌ک که خۆت ده‌ته‌وێت بۆی داتاشیت، ئه‌مه‌یان دوباره‌کردنه‌وه‌ی کاره‌ساته‌که‌یه. من یه‌کێکم له‌و که‌سانه‌ی خۆشحاڵی خۆم له ناو خۆشی و شادی که‌سانی ده‌وروبه‌رمدا ده‌بینمه‌وه، وه ناخۆشی و فرمێسک و گریان، له‌وانه‌یه له تێکستێکی شیعریدا جوان بن. به‌ڵام هه‌ر گیز حه‌زناکه‌م بچنه به‌ر ماڵی هیچ که‌سێک.\nساڵی 2007 له سدنی، ساڵێکی پڕ له فرمێسکی چاوانی زۆربه‌ی هاوڕێیانێک بوو، که که‌م تازۆر له کوچه‌وکۆڵانه‌کانی سلێمانی و شاره‌کانی تره‌وه، هاوڕێ و هاوده‌می یه‌کتری بوون، هه‌ندێک له‌و هاوڕێیانه قۆڵیان به قۆڵی یه‌کتره‌وه بوو، له سه‌ر هه‌ڵگرتنیانه‌وه، له کوردستانه‌وه بۆ ئاوه‌ره‌یی و پاشان نیشته‌جێ بوونیان لێره له ئوسترالیا. ئه‌و چه‌ند ئینسانه دڵ پڕ له‌هیوایه‌ی،که به‌کاره‌ساتی ئۆتۆمبێل و نه‌خۆشی ژێرپه‌نجه ماڵئاوایی دواییان کرد. هێشتا زۆر زوو بوو بۆ ئه‌م کۆچه‌یان. هه‌روه‌ها نه‌خۆشی ژێر په‌نجه‌ش، بێ به‌زه‌ییانه‌و له ناکاو به‌رده‌رگای چه‌ند ئازیزێکی تری گرت و هه‌واڵه ناخۆشه‌کانی زیاتر ده‌دا به‌سه‌ر شانی هه‌موو کورده‌کانی ئوسترالیا دا. خۆشبه‌ختانه هه‌ندێک له‌و که‌سانه‌ی که توشی نه‌خۆشی بوون، ئێستا به‌ره‌و چاک بوونه‌وه ده‌چن و که‌مێک له‌و شانسه‌یان به‌ر که‌ووتوه که لێره له ئوسترالیان. گه‌ر له کوردستان بونایه ئه‌م کاره‌ساتانه هه‌ر ئه‌وه‌نده‌ی له‌گه‌ڵ ده‌کرا، که بیانخه‌نه سه‌ر کێوی خه‌مه‌کانی تریان.\nئێمه، به‌ناوی ڕێکخراوه‌وه بێت، یان کۆمونیتی یان هه‌ر کۆروکۆمه‌ڵکه‌وه بێت. له ڕوودانی هه‌ر کاره‌ساتێک دا ده‌بێت، ڕاسته‌وخۆ له‌وێوه ده‌ست پێ بکه‌ین که قورسایی خه‌مه‌کان له سه‌ر شان لابه‌رین، ده‌بێت به له‌ده‌ست دانی ئازیزانمان، مه‌رگ پیشانی چاوه زیندوه‌کانی ده‌وروبه‌رمان نه‌ده‌ین، ده‌بێت له‌کاتی له ده‌ست دانی خۆشه‌ویسته‌کانماندا ژیان له باوه‌ش بگرین.\nڕاستیه‌کان، هێشتا تاڵن، با باسی خزمه‌ت گوزاری ئوسترالی نه‌که‌ین، بۆ نه‌خۆش و خه‌م خواردنی ده‌یان دام و ده‌زگای ده‌وڵه‌تی و نا ده‌وڵه‌تی، بۆ نه‌خۆشییه درێژماوه‌کان و کوشنده‌کان، که ئه‌و جۆره کۆبونه‌وانه ناتوانه‌ت لاسایی کردنه‌وه‌ی بچوکترین ئه‌و که‌مپینانه بێت، بۆ ره‌واندنه‌وه‌ی خه‌م و ئازاره‌کانی ئه‌و که‌سانه‌ی ئیمڕۆ له ناخۆشی و کاره‌ساتت دان. جا ئه‌و کۆبونه‌وه‌یه با له‌ژێر ئه‌و ناوه‌شدا بێت.\nسه‌رباری ته‌وای ئه‌و ڕاستیانه‌ی سه‌ره‌وه، گه‌ر قسه‌یه‌ک بتوانم له‌سه‌ر شیعر و مۆسیقای ئه‌و شه‌وه بکه‌م، ناتوانم له چه‌ند دێڕێک زیاتر بنووسم. له‌به‌ر ئه‌وه‌ی سێ شیعر خوێندرایه‌وه دوانیان نه‌ئه‌چوونه بۆته‌ی شیعره‌وه، ته‌نها شیعره‌که‌ی (عه‌باس بۆسکانی) نه‌بێت که خوودی شاعیر به بڕێک له ڕۆشنبیری و هه‌وڵی به‌رده‌وامی خۆی توانیویه‌تی هه‌ناسه له‌گه‌ڵ شیعردا بدات. بۆ مۆسیقاکه‌ش هه‌ر ئه‌و شین و واوه‌یلایه‌ی شمشاڵه‌که‌ی کاروانی شه‌هیدانی هه‌فتاکان و هه‌شتاکانه، که هه‌ر ئه‌و که‌سه‌ی ئه‌و شمشاڵه‌ی ده‌ژه‌نی له‌و کاته‌وه تا ئێستا به ده‌یان ئاوازی قه‌شه‌نگ تری به‌رهه‌م هێناوه. وه مۆسیقاش بۆ لابردنی خه‌م تۆزێ سه‌لیقه‌ی ده‌وێت.\nله کۆتایی دا سه‌ره‌ڕای بڕوا بوونی ته‌واوم به ئازادی هه‌ر شێوه‌یه‌ک له هه‌ڵسوڕان، چالاکی ، کۆڕوکۆبونه‌وه و…هتد. به‌ڕێخستنی یان به‌ژداری تیادا کردنی. هاوکات بڕواشم به‌وه هه‌یه هه‌موو که‌س ده‌بێت بزانێت ناوه‌ڕۆک و مه‌به‌ست له کۆکردنه‌وه‌ی خه‌ڵکی چی یه؟\nبۆ ناسیۆنالیزم و سیاسه‌تی ده‌ست و پێ سپی له ژێر چه‌تری ناسیۆنالیزمی کوردی دا، که هه‌ندێک که‌س به ئامانجێکی سه‌رلێشێواوانه‌وه، خه‌ریکه به‌ناوی که‌سانێک که خۆیان له کۆره‌که‌دا نه‌بوون و کۆچی هه‌تاهه‌تاییان کردووه، به‌کار ده‌هێنرێن بۆ به‌ڕێوه بردنی سیاسه‌ت و مه‌رامێک به ده‌یان فرسه‌خ له هیوا و ئاواتی ئه‌وانه‌وه دووره، وه زۆر ده‌مێک نیه له ناوماندا نه‌ماون، ئه‌وه‌ی من که‌مێکی لێ ئاگادار بم ئه‌و هاوڕێیانه له پێناو ڕادیکالیزم و کۆمۆنیزم ڕێگایه‌کی دوور و درێژیان بڕی.\nناسیۆنالسته کورده‌کان (بساط السحری)* خۆیان ده‌ست که‌وتوه بێ گوێ دانه زیندوه‌کان به ئاره‌زووی خۆیان ده‌فڕن، هێشتا واز له قوربانیان و مردوه‌کانیش ناهێنن. بۆیه بانگه‌وازی من بۆ سه‌رجه‌م ئه‌و که‌سانه‌ی له یادکردنوه‌یه‌دا بوون و له‌من باشتر ئه‌و ڕاستیانه ده‌رک ده‌که‌ن، با خۆیان به‌و به‌ڕه جادوییه‌دا هه‌ڵنه‌واسن، چونکه گه‌ر بۆ هه‌ندێک هه‌ده‌فمه‌ندانه ده‌یه‌وێت بفڕێت، با به‌رز بفڕێت، به‌ڵام هه‌تا ئه‌وان به‌ز ببنه‌وه که‌وتنه خواره‌وه‌ی هه‌ر که‌سێک، خۆشخه‌یاڵ بێت پێیان و به چمکی ئه‌و به‌ڕه‌یه‌وه خۆی هه‌ڵواسێت، زۆر ئازاراوی ده‌بێت.\n* بساط السحری: ئه‌و به‌ڕه‌یه‌یه یان فه‌رشه جادوگه‌رییه‌یه که له ئه‌فسانه کۆنه عه‌ره‌بیه‌کاندا هاتووه، زیاتر دینییه، که‌سێک سواری ده‌بوو وه به ئاسماندا ده‌فڕی.\nPrevious رێكخراوەكانى ژنان زمانحاڵى ژنن نەك روخێنەرى … گەرمیان , شەهلا عەزیز\nNext زۆرترین کۆچبه‌ری عێراقی له‌سالی 2007 ،داوای مافی په‌نابه‌ریان کردووه له ئه‌لمانیا … یوسف منتک


وەزارەتى کشتوکاڵى هەرێم رایگەیاند، هەر کۆمپانیایەک ئارەزووی بەشداریکردنی هەیە لە دابینکردنی ئامێر کەل و پەلی کشتوکاڵی بۆ جوتیاران پێویستە ڕەچاوی کواڵێتی ئامێرەکان بکات کە دروستکراوی وڵاتانی (ئیتاڵیا، ئەڵمانیا، بەرزایل، چیک، فەرەنسا) بێت.\nوەزارەتەکە (18-5-2022) لە راگەیەنراوێکدا رایگەیاند، ئەو کۆمپانیایەی کە جوتیاران ئامێرەکانیان لێ دەکڕن، دەبەخشرێن لە (گومرگ و ژمارەی تابلۆ، شێوازی وەرگرتنەوەی پارەکەش بەشێوەی (قیستی درێژخایەن) دەبێت لە جوتیاران، بە بێ پێشەکی و رێژەی (20%) سەدا بیستی نرخەکەی، کە لە ڕۆژی وەرگرتنی ئامێرەکە دەدرێت بە کۆمپانیا.\nبەمەبەستی دابینکردنی ئامێر کەل و پەلی کشتوکاڵی بۆ جوتیاران و خاوەنکاران وەزارەتمان ئاگاداری نامەیەکمان بلاوکردووە.\nبەمەبەستی بانگهێشت کردنی گشت کۆمپانیا ناوخۆی و بیانیەکان تایبەت بە دابینکردنی ئامێر و کەڵوپەلی کشتوکاڵی بۆ جوتیاران و خاوەنکارانی کشتوکاڵی, کە لەماوەی رابردوو لەسەرجەم پارێزگاکان و ئیدارەی سەربەخۆکانی هەرێمی کوردستان فۆرمیان داوخوازیان پرکردۆتەوە وەزارەتی کشتوکاڵ و سەرچاوەکانی ئاو ئەم ئاگاداری نامەیەی بلاو کردووە.\nهەر کۆمپانیایەک ئارەزووی بەشداریکردنی هەیە پێویستە ڕەچاوی کواڵێتی ئامێرەکان بکات کە دورستکراوی (منشاء)ی یەکێک لە ووڵاتانی(ئیتالیا ،ئەلمانیا ،بەرزایل ، چیک ، فەرەنسا )بێت یاخود کۆمپانیای دروستکار لە ژێر ئیمتیازی ئەم ووڵاتانە بێت کە ئاماژەیان پێ دراوە.\nئەم کۆمپانیایەی کە جوتیاران ئامێرەکانیان لێ دەکڕن، دەبەخشرێن لە (گومرگ و ژمارەی تابلۆ، شێوازی وەرگرتنەوەی پارەکەش بەشێوەی (قیستی درێژخایەن) دەبێت لە جوتیاران، بە بێ پێشەکی و رێژەی (20%) سەدا بیستی نرخەکەی، کە لە ڕۆژی وەرگرتنی ئامێرەکە دەدرێت بە کۆمپانیا.\nدوا بەروار بۆ وەرگرتنی داواکاریەکان ڕۆژی چوارشەمە رێکەوتی( 2022/6/8 ) کاتژمێر (12)ی پێش نیوەرۆ دەبێت و داواکاریەکان پێشکەش دەکرێت، بە بەرێوەبەرایەتی گرێبەستەکان لە دیوانی لە وەزارەتمان .\nلە شارێکی هەرێم کەسێک دوای چەند کاتژمێرێک لە ئازادکردنی دووبارە دەستگیرکرایەوە\n2022.06.02 - 23:11\nهونەرمەندێکی دیاری هیندی چەند کاتژمێرێک دوای کۆنسێرتەکەی گیانی لەدەست دا\nکێشەى دواکەوتنى دابەشکردنى بەشەخۆراک لەهەرێم چارەسەرکرا\n2022.05.30 - 14:01\n2022.05.29 - 14:53\n2022.05.22 - 20:52\nزانیارى نوێ لەسەر هێرشەکەى خەبات ئاشکراکرا\n2022.05.01 - 23:23


زایینی: ١٣-٠٩-٢٠١٧ - هەتاوی: ١٣٩٦/٠٦/٢٢ - ١٣:٠٥ تاران\nلەو ڕاگەیەندراوەدا کە لە لایەن "حیزبی ڕادیکاڵ"، "ئەنجومەنی نێونەتەوەیی ئەدمۆن" "ایس سنتر"، "ئەنجومەنی نێونەتەوەیی مافی ژنان" و "ئەنجومەنی نێونەتەوەیی گەشەپێدانی پەروەردە" واژۆ کراوە تێیدا هاتووە: "ڕێگا نەدەن بکەرانی ئەو تراژدییە بە ئازادانە بگەڕێن و کۆمیتەیەک بۆ دۆسیەی ئێعدامەکانی ٦٧ پێک بهێنرێت، هەتا بکەرانی ئەو تراژدییە بە سزای جەنایەتەکانیان بگەن.\nلەو ڕاگەیەندراوەدا ئاماژە بەوە کراوە، کە "لە سەرەتای مانگەکانی ژۆییە و ئۆکتۆبری ساڵی ١٩٨٨ هەزاران کەس لە زیندانییانی سیاسیی لە چەند حەوتووی دوای دەرکردنی فەرمانی خومەینی لە سێدارە دران".\nلەو کۆمەڵکوژیەدا بە سەدان کەس لە خەڵکی سڤیل و بێ‌تاوانی شار و گوندەکانی کوردستان کوژران و لە بارەی ئەو کۆمەڵکوژیانەدا لە کوردستان خاڵخاڵی بکوژی بەناوبانگی ڕێژیم وتبووی: "ئەگەر بێ‌تاوان بن ئەوە دەڕۆنە بەهەشت و ئەگەر تاوانباریش بن دەڕۆنە جەهەنەم".


Diplomatic Magazine | سەرۆكوەزیرە کوردەکەی ئێران\nلە ناو ئەنجومەنی وەزیراندا بە کوردی لوڕی ئەدوا\nسەرۆكوەزیرە کوردەکەی ئێران\n٤٠ ساڵ لەمەوبەر شاپور بەختیار، دوا سەرۆكوەزیری شانشینی ئێران، لەژێر گوشاری ئایەتوڵا خومەینی دا، پۆستەکەی بەجێ هێشت.\nشاپور بەختیار لەژێر گوشاری ئاخوندەکاندا ئێرانی بەرەو فه‌رەنسا جێهێشت، لە تەموزی هەمان ساڵدا ئایەتوڵا خاڵخاڵی سەرۆکی دادگای ئینقلابی ئیسلامی، حوکمی سێدارەی بەسەرا سەپاند، بۆیە بەناچاریی داوای مافی پەنابەریی سیاسی لە فرەنسا کرد.\nشاپور بەختیار تەنها ٣٧ ڕۆژ سەرۆكوەزیر بوو، بەڵام لەو ماوە کورتەدا هەنگاوی گەورەی نا بەرەو چەسپاندنی دیموکراتی.\nئەو، دەزگای ساوكی هەڵوەشاندەوە، هەموو زیندانییە سیاسیەکانی ئێرانی ئازاد کرد، ڕۆژنامەکانی سەربەست کرد، داوای لە ئۆپۆزسیۆن کرد تەنها سێ مانگی بدەنێ بۆ ئەوەی هەلبژاردنی گشتی ئەنجام بداو پارلەمان چارەنووسی سیستەمی پاشایەتی لە ئێران یەکلا بکاتەوە. ئەو، ڕێگەی بە خومەینی دا بە ئازادی بگەڕێتەوە بۆ ئێران، بەڵام خومەینی کە ڕۆژی یەکی شوباتی ١٩٧٩ لە پاریسەوە گەیشتەوە تاران، یەکسەر کەوتە دژایەتی شاپور بەختیار و بە خائن و پشتیوانی شا تاوانباریکرد، هاورێ و هاوڕێبازەکانیشی پشتیان نەگرت، بۆیە بەناچاریی لە ١١ ی شوباتدا دەستبەرداری پۆستەکەی بوو، مەهدی بازرگان جێگەی گرتەوە.\nدوو مانگ دواتر شاپور بەختیار لەژێر گوشاری ئاخوندەکاندا ئێرانی بەرەو فه‌رەنسا جێهێشت، لە تەموزی هەمان ساڵدا ئایەتوڵا خاڵخاڵی سەرۆکی دادگای ئینقلابی ئیسلامی، حوکمی سێدارەی بەسەرا سەپاند، بۆیە بەناچاریی داوای مافی پەنابەریی سیاسی لە فرەنسا کرد.\nلە کاتی پەلاماری نازییەکان بۆ سەر فه‌رەنسا، شاپور خۆبەخشانە چووە ڕیزی سوپای فه‌رەنساوەو دواتریش لە ڕیزی بەرگریکارانی فه‌رەنسا بوو\nشاپور بەختیار کێیە؟\nشاپور بەختیار لوڕە، کە بەشێکی گەورەن لە نەتەوەی کورد. شاپور، لە بنەماڵەیەکی نەجیبزادەی عەشیرەتی گەورەی بەختیاریە، ساڵی ١٩١٤ لە شاری کورد(شهری کورد) لە دایكبووە، سەرەتایی لەو شارەو ئامادەیی لە ئەسفەهان و بەیروت تەواو کردووە، بەکالۆریۆسی سیاسەت و یاسا و فەلسەفەی لە پاریس خوێندوە، ساڵی ١٩٤٥ بڕوانامەی دکتۆرای لەسیاسەتدا لە پاریس بەدەستهێناوە.\nشاپور لە پاریس خویندکاربوو، کاتێ موحەمەد ڕەزاخانی باوکی لەلایەن ڕەزاشاوە لە سێدارە درا، نەجەف گوڵخان سامسامی باپیری، دووجار لە ساڵەکانی ١٩١٢ و ١٩١٨ سەرۆكوەزیر بووە. دایکی ناوی ناز بوەو شاپور ٧ ساڵان بوە کە مردووە، شاپور خزمی سورەیا ئەسفەندیار بەختیاری ژنی دووەمی موحەمەد ڕەزا شا بوو.\nناوەڕاستی سیەکان، لە کاتی شەڕی ناوخۆی ئیسپانیادا، شاپور چالاکەوانێکی سیاسی گەنج بوو لە فەڕەنسا بۆ دژایەتیکردنی دیکتاتۆر جەنەرال فرانکۆ.\nلە کاتی پەلاماری نازییەکان بۆ سەر فه‌رەنسا، شاپور خۆبەخشانە چووە ڕیزی سوپای فه‌رەنساوەو دواتریش لە ڕیزی بەرگریکارانی فه‌رەنسا بوو، ساڵی ١٩٤٦ گەڕایەوە ئێران و، چوە پاڵ سۆشیاڵ دیمۆکراتەکان، ساڵی ١٩٤٩ سەرکردایەتی ڕیکخراوی لاوانی کرد، ساڵی ١٩٥١ کرا بە بەڕیوەبەری گشتی کار لە پارێزگای ئەسفەهان.\nشاپور بەختیار، جگەلە سیاسەتمەدار، رۆژنامەنووس و نوسەرێکی گەورە بوو، دوای خۆی دەیان کتێبی بەزمانی فه‌رەنسی و فارسی بەجێهشتووە، لەگەڵ خزم و کەس و کاریدا هەر بە لەهجەی لوڕی قسەی ئەکرد، تەنانەت لە ناو ئەنجومەنی وەزیراندا زۆر جار بە کوردی لوڕی ئەدوا.\nساڵی ١٩٥٣ لە حکومەتەکەی موسەدق دا بوو بە جێگری وەزیری کار، ناوەڕاستی پەنجاکان، خەباتی نهێنی دژی حوکمی دیکتاتۆری شا دەستپێکردو، داوای هەلبژاردنی ئازاد و گۆڕینی دەستوری ئەکرد، ساڵی١٩٦٠ ڕۆڵی سەرکی بینی لەناو بەرەی نیشتیمانی دووەم و، بە ئاشتیانە داوای چەسپاندنی سیستەمی پاشایەتی دەستوری ئەکرد، شا ئەو داوایەی ڕەتکردەوەو هەموو جوڵەیەکی سیاسی ئۆپۆزسیۆنی قەدەغە کرد، لە نێوان ساڵانی ١٩٦٤ بۆ ١٩٧٧، شاپور بەختیار چەندین جار حوکمدراوەو کۆی گشتی ٦ ساڵ زیندانیی بووە.\nساڵی ١٩٧٧ بوو بە دیارترین کەسایەتی سیاسی دیموکراتخواز لە ئێران دا، کۆتایی ساڵی ١٩٧٨، کاتێ بارودۆخی ئێران بەهۆی خۆپیشاندانەکانەوە تێكچوو، شا پەنای بۆ شاپور بەختیار برد بۆ هاوکاری، شاپور لەپێناوی ئەوەی ئێران نەکەوێتە دەستی ئیسلامیەکان وکۆمۆنیستەکان، داواکەی شای بەمەرج قەبوڵ کرد.\nشاپور بەختیار لە ١٩٧٩/١/٤حکومەتێکی مەدەنی لە جیگەی حکومەتە سەربازیەکەی غولام ڕەزا دامەزراند و دەستی کرد بەچاکسازی .\nشاو ماڵ و مناڵی لە ١٩٧٩/١/١٦ ئێرانیان بەجێهێشت، بەڵام شاپور بەتەنیا مایەوە و سەرکردایەتی ئێرانی کرد.\nلە ١٩٨٠/٧/٩، لە فه‌ره‌نساوە، پشتیوانی کودەتایەکی شکستخواردوی کرد کە لە ڕێگەی بنکەی ئاسمانی نوژەی نزیك هەمەدانەوە ئەنجامدرا، لە ١٩٨٠/٧/١٨ لە نزیك پاریس لای ماڵەکه‌ی خۆی، لە هەوڵێکی تیرۆرکردن دەربازی بوو.\nرۆژی ١٩٩١/٨/٦ لە گەڵ سکرتێرەکەیدا بە چەقۆ لە ناو ماڵەکەی خۆیدا لە نزیكی پاریس، لەلایەن سێ کەسەوە کوژرا، لەگەڵ ئەوەی بکوژەکان ناسنامەکانیان لێبەجێمابوو و، شاپوریش لەژێر چاودێری توندی پۆلیسدا بوو، کەچی دوان لە بکوژەکان دەربازیان بوو و گەیشتنەوە ئێران، سێیەمیش لە سویسرا لەگەڵ برازایەکی ڕەفسنجانی گیرا، برازاکەی ڕەفسنجانی ئازکراو تاوانبارەکەش تا ساڵی ٢٠١٠ زیندانی بوو.\nشاپور دوو کچ و کوڕێکی لە ژنە فه‌رەنسیەکەیی وکوڕێکی لە ژنە ئێرانییەکەی هەیە.


ل ھەولێرێ مەراسیما ناساندنا پرۆسەیا دۆکۆمەنتەریا شۆرەشێن بارزان برێڤە دچە - دارکا مازی\nل ھەولێرێ مەراسیما ناساندنا پرۆسەیا دۆکۆمەنتەریا شۆرەشێن بارزان برێڤە دچە\nب ئامادەبوونا سەرۆک بارزانی، ل ھەولێرێ مەراسیما ناساندنا زنجیرەیەک ژ پرتووکێن پرۆژەیا دۆکیومەنتارییا شۆرەشێن بارزان ل ھەولێرێ برێڤە دچە.\nد مەراسیمێ دا، سەرۆکێ ھەرێمێ نێچیرڤان بارزانی، سەرۆکوەزیر مەسروور بارزانی، سەرۆکا پارلامەنتۆیێ رێواز فایق، سەرۆکێ پارتیا سۆسیالست دەمۆکراتا کوردستانێ محەمەد حاجی مەحموود و ھەژمارەک ژ کەسایەتیێن سیاسی و نڤیسکار ئامادە بوون.\nسەرۆک بارزانی د مەراسیمێ دا گۆتارەک پێشکێش کر و تێ دا گۆت: “بەلگە وێ یەکێ نیشان ددن کو خەباتا نەتەوا مە ژ بۆ مافێن خوەیێن رەوا بوو. شانازیێ ب وێ دکم کو ئەز خوەندەکارەکێ بچووک یێ وێ دبستانا مەزنا بارزانی مە.”\nسەرۆک بارزانی گۆت: “رێبازا بارزانی، رێبازەکا پیرۆزە، لێ مخابن مە نکاری وێ رێبازێ ب خەلکێ دن بدین ناساندا. ل سەر دەستێ شێخ عەبدولسەلامێ شەھید و برایێ وی شێخ ئەحمەد، ئەڤ رێبازە ھات دامەزراندن. ئەو رێباز ل سەر بنگەھا خوەدێپەرەستی و مرۆڤدۆستی ھاتیە دامەزراندن و ھەتا خوەشن شانازیێ پێ دکن. د ڤێ رێبازێ دا، دین ئەخلاقە، دین و نشتمان ژ ھەڤ جودا نابن، د مرۆڤاتیێ دا ئەم ھەموو برایێن ھەڤن، تێکۆشین ل دژی زۆردەران فەرزە. پاراستنا ژینگەھێ، عەدالەتا جڤاکی، پێکڤەژیانا ئۆلی، فرەھکرنا سینۆرێ عەشیرتیێ بۆ سینۆرێ نەتەویێ یە. ھەست ب شانازیێ دکم کو ئەز خوەندەکارەکێ بچووکێ ڤێ دبستانا مەزنم.”


ئاژانسی وزه‌ی نێوده‌وڵه‌تی: راگرتنی نه‌وتی كوردستان زیانێكی گه‌وره له ئه‌وروپا ده‌دات\nئاژانسی وزه‌ی نێوده‌وڵه‌تی، رایگه‌یاند، راگرتنی بۆری نه‌وتی كوردستان كه به‌ناو خاكی توركیادا ده‌ڕوات، ته‌نها كاریگه‌ری له‌سه‌ر هه‌رێمی كوردستان نابێت، به‌ڵكو زیانێكی گه‌وره به بازاڕی نه‌وتی ئه‌وروپا ده‌گه‌یه‌نێت، به تایبه‌تیش ئیتاڵیا.\nله راپۆرتی مانگانه‌ی ئاژانسه‌كه، بۆ مانگی تشرینی یه‌كه‌م/ ئۆكتۆبه‌ری ئه‌مساڵدا هاتووه: "راگرتنی بۆڕی نه‌وته‌كه كێشه‌ی زۆر درووست ده‌كات، به‌تایبه‌تیش بۆ كڕیارانی نه‌وت له ئه‌وروپا، كه ئیتاڵیا گه‌وره‌ترینیانه، وڵاتانی كرواتیا، یۆنان، ئیسپانیا و ئیسرائیلیش به شێوه‌یه‌كی به‌رده‌وام كڕیانی ئه‌و نه‌وته‌ن".\nراپۆرته‌كه ئاماژه‌ی به‌وه‌ش كردووه، وێڕای زیانمه‌ندبوونی ئه‌وروپا له راگرتنی ئه‌و بۆرییه نه‌وته، هاوكات زیان به هه‌ولێریش ده‌گات كه پشكی گه‌وره‌ی داهاته‌كه‌ی له رێگه‌ی فرۆشتنی ئه‌و نه‌وته‌وه دابین ده‌كات كه هه‌نارده‌ی به‌نده‌ری جه‌یهانی توركی ده‌كات.\nئاژانسی وزه‌ی نێوده‌وڵه‌تی له راپۆرته‌كه‌یدا ئاماژه‌ی به‌وه‌ش كردووه، پێویسته كۆمپانیاكانی نه‌وت كه له كوردستان كارده‌كه‌ن، ئاماده‌كاری بۆ هه‌ر ئه‌گه‌رێك بكه‌ن، روونیشی كردووه‌ته‌وه كۆمپانیا رۆزنه‌فتی رووسی، به گوێره‌ی چه‌ند گرێبه‌ستێك كه ماوه‌یه‌كی كه‌م به‌ر له ئێستا له‌نێوان هه‌رێمی كوردستان و كۆمپانیا مۆركرا، بڕیاره له ساڵی 2019 ده‌ست بكرێت به راكێشانی بۆری گازی سرووشتی له هه‌رێمی كوردستان بۆ خاكی توركیا و له‌وێوه بۆ ئه‌وروپا.\nپێشتریش كۆمپانیا رووسییه‌كه رایگه‌یاندبوو، هیچ پرۆژه‌یه‌كه‌یان له هه‌رێمی كوردستان راناگرن و بگره گه‌شه‌ی زیاتر له كه‌رتی وزه ده‌ده‌ن له كوردستان.\n01 خشتەیەكی دیكەی دابەشكردنی مووچە ئاشكرا دەكرێت\n02 مووچەی دوو وەزارەتی دیكە دابەش دەكرێت\n04 شارەوانی ھەولێر زەوییە رووكنەكان دەفرۆشێت\n01 مووچەی چەند وەزارەتێكی دیكە دابەش دەكرێت\n02 خشتەیەكی دیكەی دابەشكردنی مووچە ئاشكرا دەكرێت\n03 مووچەی دوو وەزارەتی دیكە دابەش دەكرێت\n03 مووچەی ژمارەیەك وەزارەتی دیكە دابەش دەكرێت\n06 جارێكيديكه به‌هاى ليره دابه‌زى


پەیوەندیی نێوان خۆراکی چەور و خەمۆکی\n3/3/2021 02:16 PM\nبۆ تاوتوێی وردی پەیوەندیی نێوان خۆراکی چەور و تووشبوون بە خەمۆکی، توێژەران لە زانکۆی کالیفۆرنیا لە سانفراسیسکۆ، زانکۆی گلاسکۆ و کۆلێژی کینگ، ژمارەیەک مشکیان بۆ ماوەی 3 بۆ 8 هەفتە خستە بەر رجێمێکی خۆراکی چەور. لەم ماوەیەدا، رەفتار و دژکردەوەی مشکەکان لە بارەی تووشبوون بە خەمۆکییەوە تاوتوێ کرا.\nلە ماوەی توێژینەوەکەدا دوو تاوقیکاریی راگرتنی کلک (tail suspension) و تاقیکاریی مەلە (swim teste) بۆ تاوتوێی خەمۆکی لە مشکەکاندا ئەنجام درا. ئەم دوو تاقیکارییە، دوو تاقیکارین بۆ بەراوردی گۆڕانکارییەکانی خوو و رەفتاری لە مشکەکاندا لە تاقیکارییە ئەزموونییەکاندا. لەم تاقیکاریانەدا جیاوازیی نێوان ئەو مشکانەی سیستمێکی خۆراکی چەوریان هەبوو (60٪ـی کالۆریەکەیان لە چەوری وەردەگرت) لەگەڵ گرووپێکی دیکە لە مشکەکان کە سیستمێکی خۆراکیی ئاساییان هەبوو بەراورد کرا.\nهەر ئەو جۆرەی چاوەڕوان دەکرا، ئەو مشکانەی سیستمێکی خۆراکی چەوریان هەبوو، رەفتارەکانیان لە ماوەی تاقیکارییەکەدا کۆمەڵێک نیشانەی خەمۆکی پێوە دیار بوو. ئەوان لە تاقیکاریی مەلە و راگرتنی کلکدا زۆر تەوەزەلتر بوون لە مشکەکانی دیکە. جووڵە نەکردن یەکێک لە نیشانەکانی خەمۆکییە. هۆکاری بێ جووڵەیی مشکەکان بەهۆی زیادبوونی کێشەوە نەبوو بەڵکوو هۆکارەکەی ئەو ئاڵوگۆڕانە بوو کە لە مێشکانیدا رووی دابوو. کەوابوو بەرزبوونەوەی ئاستی چەوری لە سیستمی خۆراکدا، دەرکەوتنی نیشانەکانی خەمۆکی لێدەکەوێتەوە.\nخواردنی لەڕادەبەدەری چەوری دەبێتە هۆی کۆبوونەوەی ئاسیدە چەورەکان لە بەشی «هیپۆتالامووس»ـی مێشکدا و ئەمەش چالاکیی سروشتی پرۆتینەکان ئاڵۆز دەکات.


دانراوه له‌لایه‌ن: كوڕی پاك ڕێكه‌وت: ٧/٢/ ٢٠٠٩\nid => 2337\nheadTitle => 'جۆری سێیه‌می سۆفیایه‌تی'\n[0.52 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 2337)))\n[1.04 ms] UPDATE `dangiislam_article` SET `clicked` = ? WHERE (`dangiislam_article`.`id` = 2337)\n[0.7 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 2337) LIMIT 1\n[0.41 ms] SELECT `dangiislam_article`.* FROM `dangiislam_article` WHERE (id= '2337') AND (status='1') AND (title<>'0') LIMIT 1\n[31.17 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[29.68 ms] SELECT `dangiislam_article`.* FROM `dangiislam_article` WHERE (category_id = 154)\n[6.91 ms] SELECT `dangiislam_article`.* FROM `dangiislam_article` WHERE (category_id = 154) AND (id <> '2337') AND (status='1') ORDER BY `id` desc LIMIT 3\n[7.37 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='2337') ORDER BY `comment_id` desc, `featured` desc\n[29.56 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.16 ms] SELECT `dangiislam_art_cat`.* FROM `dangiislam_art_cat` WHERE (id = 154) LIMIT 1\n[0.13 ms] SELECT `dangiislam_art_cat`.* FROM `dangiislam_art_cat` WHERE (id = 152) LIMIT 1\n1.11.3/5.3.29 Variables Debug Not authorized 15 in 108.13 ms Registry (6)«


سەعدی ئەحمەد پیرە: خۆ کاندیدکردنی ئالا تالەبانی لەسەر لیستە عەرەبیەکان کارێکی گونجاو نەبوو – ئاژانسی ھەواڵی پەیامنێر\nسەعدی ئەحمەد پیرە: خۆ کاندیدکردنی ئالا تالەبانی لەسەر لیستە عەرەبیەکان کارێکی گونجاو نەبوو\nگوتەبێژیی یەکێتیی نیشتمانیی کوردستان ڕای دەگەیەنێت، خۆ کاندیدکردنی ئاڵا تاڵەبانی لەو لیستە عەرەبییەدا ”کارێکی نەگونجاوە“ و پێشتر کارێکی لەم شێوەیە لەنێو یەکێتیدا نەبووە، بۆیە ”یەکێتی بەو کارە ڕازی نەبووە و ڕازیش نابێت“.\nسەعدی ئەحمەد پیرە، گوتەبێژ و ئەندامی مەکتەبی سیاسیی یەکێتیی نیشتمانی لەبارەی خۆ کاندیدکردنی ئاڵا تاڵەبانی لە لیستی (ھاوپەیمانیی بەغدادییە) ڕایگەیاند: ”بەپێی بڕیار، ئەندامی سەرکردایەتیی یەکێتی بەبێ ئاگاداریی سەرکردایەتی ھەنگاو لەو بارەیەوە نانێت، جا ئەگەر بۆ گرووپی کوردیش بێ، یان غەیرە کوردی بێ، ھەر شتی وا نابێت”.\nگوتەبێژی یەکێتی ئاماژەی بۆ ئەوەش کرد: “سەرکردایەتیی یەکێتی ئاگاداری بابەتی خۆ کاندیدکردنەکە نییە و لەو بارەشەوە کۆبوونەوە نەکرا، ھەروەھا ئەوە بابەتێکە بەرەو ڕووی کارگێڕەکان و سکرتێری گشتی، یا جێگری سکرتێر دەکرێتەوە”.\nلەبارەی وەرگرتنی هەڵوێست لە بەرامبەر ئاڵا تاڵەبانی، سەعدی پیرە ئاشکرای کرد، لە کۆبوونەوەی سەرکردایەتییدا حەتمەن ئەوە باس دەکرێت، بەڵام لە بابەتی مانەوە و نەمانەوەی لەگەڵ یەکێتی، ئەوا دەبێتە ئیشی کۆنگرە، لەگەڵ ئەوەشدا کۆنگرە ئەوی ھەڵبژاردووە و کۆنگرەش دەتوانێ کۆتایی بە ئەندامێتی و مانەوە، یان نەمانەوەی بدات”.


زانکۆی ڕاپەڕین - زانكۆی ڕاپەڕین بە بەشداری ٣٥٠٠ خوێندكار تاقیكردنەوەكان كۆتایی ساڵ دەستپێدەكات\nزانكۆی ڕاپەڕین بە بەشداری ٣٥٠٠ خوێندكار تاقیكردنەوەكان كۆتایی ساڵ دەستپێدەكات\nبڵاوکراوەتەوە لە 03 حوزەیران 2015 . سەردانەكان: 913\nلەگەڵ وادەی نزیك بوونەوەی دەستپێكردنی تاقیكردنەوەكانی كۆتایی ساڵ لەسەرجەم ناوەندەكانی خوێندندا بەتایبەت لە زانكۆ و پەیمانگاكانی هەرێمی كوردستان،زانكۆكان خەریكی ئامادەكارین بۆ دەستپێكردنی ئەو پڕۆسەیە، زانكۆی ڕاپەڕین-یش وەك زانكۆیەكی حكومی لەسەرجەم فاكەڵتی و سكوڵ و بەشەكاندا ئامادەكاری تەواویان كردووە بۆ پڕۆسەكە.\nزانكۆی ڕاپەڕین بەمەبەستی ڕێكخستنی كاروباری تاقیكردنەوەكان و دابینكردنی كەشێكی ئارام و گونجاو بۆ خوێندكاران لەسەرجەم فاكەڵتی و سكوڵ و بەشەكاندا لیژنەی تاقیكردنەوەكانی پێكهێناوە.\nسەبارەت بەپڕۆسەی تاقیكردنەوەكانی كۆتایی ساڵ م.ڕزگار قادر پیرۆت سەرۆكی لیژنەی تاقیكردنەوەكان لەفاكەڵتی پەروەردەی بنەڕەت وتی: لیژنەكەمان ئامادەكاری تەوای كردووە بۆ ئەو مەبەستە، تائێستا سێ كۆبوونەوەمان ئەنجامداوە، هەروەها وۆرك شۆپێكمان بۆ مامۆستایانی فاكەڵتیمان سازكردووە بە مەبەستی پێدانی ڕێنمایی لەشێوازی پرسیاردانان و چۆنیەتی چاودێری كردنی هۆڵەكانی تاقیكردنەوە، هەروەها کۆبوونەوەمان لەگەڵ نوێنەری خوێندكاراندا كردووە سەبارەت بەدانانی خشتەی تاقیكردنەوەكان بۆ ئەوەی پڕۆسەكە بگونجێ لەگەڵ خواستی خوێندكاران.\nدەربارەی كاتی دەستپێكردن تاقیكردنەوەكان و ڕێنماییەكانی لیژنەكەیان بۆ خوێندكاران م.ڕزگار وتی: تاقیكردنەوەكان بۆ دەوامی ئێواران لە ڕۆژی\n٦ / ٦ / ٢٠١٥ بۆ دەوامی بەیانیان لە ٧ / ٦ / ٢٠١٥ دەستپێدەكات،نزیكەی ١٥٠٠ خوێندكار بەشداری تاقیكردنەوەكانی فاکەڵتیمان دەكەن، ڕێنماییمان بۆ خوێندكاران ئەوەیە كە پابەندبن بەكاتی ئامادەبوون،هەڵگرتنی باج-ی زانكۆیی، پابەندبن بەو ڕێنماییانەی كە لیژنەكەمان دیاری كردووە، هیوای سەركەوتن بۆ سەرجەم خوێندكاران دەخوازین .\nهەر سەبارەت پڕۆسەی تاقیكرنەوەكان د.مسلم حسن محمد سەرۆكی لیژنەی تاقیكردنەوەكان لەفاكەڵتی زانستەمرۆڤایەتییەكان وتی: ئێمە وەكو لیژنەی تاقیكردنەوەكان و ڕاگری فاكەڵتیمان كۆبوونەوەمان لەگەڵ سەرجەم مامۆستایان كردووە سەبارەت بەچۆنیەتی دانانی پرسیاری تاقیكردنەوەكان و ڕاست و هەڵەكردنی دەفتەرەكان،ڕێكخستنی هۆڵەكان و دانانی خشتەی تاقیكردنەوەكان، هەروەها دابینكردنی كەشێكی گونجاو بۆ خوێندكاران.\nدەربارەی ڕێنماییەكان و ژمارەی خوێندكارانی بەشداربوو لەتاقیكردنەوكان د.مسلم وتی: لەفاكەڵتی زانستەمرۆڤایەتییەكان نزیكەی ٦٨٣ خوێندكار بەشداری پڕۆسەكە دەكەن، پێویستە خوێندكاران پابەندی ئەو ڕێنماییەكان بن و لەكاتی دیاریكراو لەهۆڵەكان ئامادەبن، دەخوازین گشت خوێندكاران سەركەوتووبن.


جێگری سه‌رۆكی ئه‌مریكا ئیدانه‌ی هێرشه موشه‌كییه‌كه‌ی ئێران بۆ ناو خاكی هه‌رێم ده‌كات - ئاوێنه\nله‌په‌یوه‌ندییه‌كی ته‌له‌فۆنیدا له‌گه‌ڵ نێچیرڤان بارزانی\nجێگری سه‌رۆكی ئه‌مریكا ئیدانه‌ی هێرشه موشه‌كییه‌كه‌ی ئێران بۆ ناو خاكی هه‌رێم ده‌كات\nكۆشكی سپی رایگه‌یاند، جێگری سه‌رۆكی ئه‌مریكا، مایك پێنس، دوێنێ(دوشه‌ممه) له‌په‌یوه‌ندییه‌كی ته‌له‌فۆنیدا له‌گه‌ڵ نێچیرڤان بارزانی، سه‌رۆك وه‌زیرانی هه‌رێمی كوردستان هێرشە موشەکییەکانی ئەم دواییەی ئێرانی بۆ ناو خاکی هەرێمی کوردستان وەک هەوڵێک بۆ هەڕەشەو ناسەقامگیرکردنی نیزیکترین دراوسێی ئیدانه‌کرد.\nئاوێنه: به‌پێی به‌یاننامه‌یه‌كی كۆشكی سپی له‌په‌یوه‌ندییه ته‌له‌فۆنییه‌كه‌دا تاووتوێی ڕۆڵى هه‌رێمى كوردستان و هه‌وڵه‌كانیان بۆ پێكهێنانى كابینه‌ى نوێى حكومه‌تى عێراق تاوتوێ كردوه و جه‌ختیان له هاوبه‌شیى ستراتیژیى نێوان هه‌رێمى كوردستان و وڵاته یه‌كگرتوه‌كانى ئه‌مه‌ریكا كردۆته‌وه.\nهه‌روه‌ك له‌باره‌ی 11ی سێپته‌مبه‌ره‌وه نێچیرڤان بارزانی سوپاسی پشتیوانییه‌كانی ئه‌مریكای كردوه له‌شه‌ڕی دژ به‌داعشداو هاوكاری زیاتری نێوان هه‌ردولاشی به‌پێویست زانیوه بۆ به‌ده‌ستهێنانی سه‌ركه‌وتنی هاوبه‌ش به‌سه‌ر تیرۆردا له‌عێراق.\nپێنس ده‌ستخۆش له‌نێچیرڤان بارزانی كردوه بۆ ئه‌و پێكه‌وژیان و ئازادییه ئایینییه‌ى له هه‌رێمى كوردستان هه‌یه‌و هه‌ردولا داكۆكییان له كارى هاوبه‌ش و هه‌مانگى كرده‌وه بۆ یارمه‌تیدانى ئاواره و پێكهاته ئایینییه‌كان له عێراق تاكو بتوانن بگه‌ڕێنه‌وه سه‌ر ماڵ و حاڵى خۆیان.\nئه‌وه‌ش له‌كاتێكدایه دوێنێ حكومه‌تی هه‌رێمی كوردستان، له‌به‌یاننامه‌یه‌كدا ناوه‌ڕۆكی په‌یوه‌ندییه ته‌له‌فۆنییه‌كه‌ی نێوان مایك پێنس و نێچیرڤان بارزانی خستبوه‌ڕو به‌ڵام هیچ ئاماژه‌یه‌كی به‌وه نه‌دابو كه پێنس ئیدانه‌ی هێرشه‌كانی ئێرانی بۆ ناو خاكی هه‌رێم كردبێت.


تۆ لێرەیت:Home»پەیکەری فەرمانگە\nبەپێی ڕێنماییە فەرمییەکان، فەرمانگەى پەیوەندیەکانى دەرەوەى حکوومەتی هه‌رێمی كوردستان لە حەوت بەڕێوبەرایەتى سەرەکى پێک دێت کە هەركامه‌یان لە ژێر ڕۆشنایى ڕێنماییەکان، کارو ئه‌ركه‌كانیان بە شێوەیەکى کارامه به‌ڕێوه ده‌به‌ن.\nئەرکى بەرێوبەرایەتیەکان لەمانەى خوارەوە پێک دێت:-\nبەڕێوبەرایەتى پەیوەندییە نێودەوڵەتییەکان: ئەرکى سەرەکى ئەم بەڕێوبەرایەتییە بریتیەلە ڕێکخستنى پەیوەندییە دوولایەنه‌ی نێوان حکومەتى هەرێمى کوردستان و وڵاتانى بیانی. ئەم بەرێوبەرایەتییە ڕۆژانە ڕێکخستنى کارەکانى حکوومەتى هەرێمى کوردستان ده‌كات له‌بواری پەیوەندیی لەگەڵ دونیاى دەرەوە بە تایبەتى لەگەڵ ئەو وڵاتانەى کە نوێنەرایەتییان لە هەرێمى کوردستان هه‌یه.\nبەڕێوبەڕاییەتى نووسینگەکانى حکوومەتى هەرێمى کوردستان لە دەرەوە: ئەرکى سەرەکى ئەم بەڕێوبەرایەتییە بریتیە لە ڕێکخستنى پەیوەندییەکانى نێوان نوێنەرایەتییەکانى حکومەتى هەرێمى کوردستان لە دەرەوە لەگەڵ وەزارەت و فەرمانگە جیاوازەکانى حکومەتى هەرێمى کوردستان له‌ناوخۆ. بۆ ئەم مەبەستە، ئەم بەڕێوبەرایەتییە بۆتە رووکارێک بۆ ناساندنى هەرێمى کوردستان بە دونیاى دەرەوە، به‌تایبه‌تی لە بوارەکانى کلتوورى، رۆشەنیرى، کۆمەڵایەتى و پێشکەوتن.\nبەڕێوبەرایەتى ڕێکخراوە نێودەوڵەتیەکان : رێکخستنى کاروباری نەتەوە یەکگرتووەکان و ڕێکخراوە حکوومى و ناحکوومییەکانی نێودەوڵەتی ئەرکى سەرەکى ئەم بەڕێوبەرایەتییەیه، كه به‌هۆیه‌وه بە خاڵى ده‌ستپێكردنی پەیوەندییه‌كانی فەرمانگەى پەیوەندییەکانى حکوومەتی هه‌رێم لەگەڵ ئاژانس و رێکخراوەکانى سەر بە نەتەوە یەکگرتووەکان و رێکخراوە نێودەوڵەتییەکان هەژمار دەکرێت. ئه‌م به‌ڕێوه‌به‌رایه‌تییه کار دەکات بۆ پەرەپێدان و پێشخستنى پەیوەندییەکانى نێوان حکوومەتى هەرێم و رێكخراوه نێوده‌وڵه‌تییه‌كان كه لە هەرێمى کوردستان چالاكی ده‌نوێنن.\nبەڕێوبەرایەتى پڕۆتۆکۆل و شاندەکان: ئەم بەرێوبەرایەتیە هەڵدەستێت بە ڕاپەڕاندنى کارە لۆجیستیەکانى ئەو شاندە بیانیانەى کە بانگهێشت دەکرێن بۆ هەرێمى کوردستان. ئەم بەشە ده‌ست بە دانان و داڕشتنى بەرنامەیەکى تۆکمە ده‌كات بۆ رێکخستنى بەرنامەى ئەو شاند و میوانانەى کە دێنە هەرێمى کوردستان.\nبەڕێوبەرایەتى ڕاگەیاندن و پەیوەندیەکان: ئەرکى ئەم بەڕێوبەرایەتییە بریتییە لە جێبه‌جێكردنی کاروبارى پەیوەست بە راگەیاندنى فەرمانگەى پەیوەندییەکانى دەرەوەى حکومەت له‌بواری بڵاوکردنەوەى کارو چالاکییەکانى فەرمانگە، كه له ماڵپه‌ری فەرمانگەى پەیوەندیەکانى درەوە بڵاو ده‌كرێنه‌وه. ئەم بەشە کارئاسانى بۆ ڕؤژنامەنووسان و میدیاکارانى ناوخۆ و بیانى فه‌راهه‌م ده‌كات بۆ ئەنجامدانى چاوپێکەوتن و راپەڕاندنى کارى میدیاىی خۆیان و پێدانى زانیارى دروست سه‌باره‌ت هەرێمى کوردستان ب میدیاكارانی بیانی.\nبەڕێوبەرایەتى کاروبارى یاسایى: ئەرکى ئەم بەڕێوبەڕایەتییە پێشتڕاستکردنەوەى بەڵگەنامە یاساییەکانە وەک (گرێبەست، بەڵگەنامەى هاوسەرگیرى، بریکارنامە، بڕوانامەى لە دایکبوون، مردن، پێشتڕاستکردنەوەى بڕوانامەى زانکۆ، بەڵگەنامەى هاوڵاتىبوون، پێناس و بارى کەسێتى)، لەگەڵ ئەو بەڵگەنامانەى كه لە ڕێگەى نوێنەرایەتییەکانى حکومەت و باڵێوزخانەکانى عێراق له ده‌ره‌وه پیشتڕاست دەکرێنەوە.\nبەڕێوبەرایەتى کارگێرى و دارایى: ئەرکى ئەم بەڕێوبەرایەتییە ڕێکخستنى کاروبارى بەرێوبردن، دارایى، پێداچوونەوە و سەرچاوەی مرۆیى فه‌رمانگه‌یه. پێشكه‌شكردن و رێكخستنی خزمه‌تگوزاری به‌شێكی تره له ئه‌ركه‌كانی به‌ڕێوه‌به‌رایه‌تی كارگێڕی و دارایی.\nله‌گه‌ڵ پێكهاته سه‌ره‌كییه‌كانی فه‌رمانگه‌ی په‌یوه‌ندییه‌كانی ده‌ره‌وه، نووسینگەى جێبەجێکارى بەرپرسى فەرمانگە ئەرکى ڕێکخستنى پەیوەندییەکانى حکومەتى هەرێمى کوردستان و هەماهەنگى لەگەڵ وەزارەتى دەرەوەى عێراقى و باڵێۆزخانەکانى عێراق لە دەرەوە له ئه‌ستۆ دایه.